title: Vallox

text: Vallox Oy syntyi vuonna 1987, jolloin Valmet ja Wärtsilä jakoivat paperikone- ja laivanvalmistuksen. Samalla Valmet luopui ilmanvaihtoalasta ja myi sen MBO-kaupalla toimivalle johdolle. Vallox luopui laivailmastoinnista 1991 ja myi sen tanskalaiselle Novenco As:lle. Vuonna 2002 saksalainen TOP AIR AG osti Valloxin osake-enemmistön.


title: Vallox

text: Vallox jatkoi asumisen ilmanvaihdon parissa. Vuonna 2011 Vallox täytti 40 vuotta ja samalla valmistui Loimaan tehtaan neljäs tehdaslaajennus.


title: Vallox

text: Vallox valmisti vielä Valmet-nimen alla toimiessaan Kotilämpö-nimistä ilmalämmitysjärjestelmää 1976-1984. 1980-luvulla valmistettiin myös Saituri-nimistä poistoilmapumppua sekä takan sisälle asennettavaa Valmet Vesitakkaa. 1984 kehitettiin lämmöntalteenotolla varustettu tulo-poistoilmanvaihtokone MUH-Ilmava, josta alkoi lämmöntalteenottolaitteiden valmistus.


title: Vallox

text: 2000-luvulla Vallox on kehittänyt Vallox-tuotemerkillä kulkevia matalaenergia-ilmanvaihtokoneita. Niistä Vallox 145 SE voitti TM rakennusmaailman testin isojen ilmanvaihtokoneiden sarjassa.


title: Lady Audleyn salaisuus (vuoden 1915 elokuva)

text: Lady Audleyn salaisuus (; myös "Secrets of Society") on vuonna 1915 ensi-iltansa saanut Marshall Farnumin ohjaama yhdysvaltalainen mykkä draamaelokuva, jossa pääosassa on Theda Bara.


text: "Lady Audleyn salaisuus" perustuu Mary Elizabeth Braddonin ja Colin Henry Hazlewoodin samannimisiin romaaniin (1862) ja näytelmään (1863), joiden pohjalta Mary Asquith laati elokuvan käsikirjoituksen. Romaanin ja näytelmän pohjalta on tehty myös lyhytelokuvat vuosina 1906, 1908, 1912 ja 1915 sekä elokuva vuonna 1920 ja televisioelokuva vuonna 2000.


text: Elokuva kuvattiin elokuvan tuotanto- ja jakeluyhtiön Fox Film Corporationin studioilla New Jerseyn Fort Leessä. "Lady Audleyn salaisuus" sai ensi-iltansa Yhdysvalloissa 4. elokuuta vuonna 1915. Elokuvan oletetaan olevan kadonnut.


title: Marianna Kurtto

text: Marianna Kurtto (s. 1980 Helsinki) on suomalainen runoilija ja suomentaja.


title: Marianna Kurtto

text: Kurtto on julkaissut viisi runokokoelmaa. Hänen esikoiskokoelmansa "Eksyneitten valtakunta" ilmestyi vuonna 2006 WSOY:n kustantamana. Teos sai Kalevi Jäntin palkinnon ja oli myös Helsingin Sanomain kirjallisuuspalkintoehdokas. Vuonna 2013 hän sai Tiiliskivi-palkinnon teoksestaan "View-Master". Kurton runoja on julkaistu myös "Parnassossa" ja "Nuori Voima" -lehdessä.


title: Marianna Kurtto

text: Koulutukseltaan Kurtto on filosofian maisteri. Hän on opiskellut Helsingin yliopistossa englantilaista filologiaa, elokuvatutkimusta ja teoreettista filosofiaa. Kirjoittamista hän on opiskellut Kriittisessä korkeakoulussa.


title: Timo Viherkenttä

text: Timo Viherkenttä (s. 7. tammikuuta 1958 Kouvola) on suomalainen virkamies ja oikeustieteen tohtori. Hän on toiminut Suomen Kulttuurirahaston puheenjohtajana lokakuusta 2012 lähtien.


title: Timo Viherkenttä

text: Viherkenttä nimitettiin valtiovarainministeriön alivaltiosihteeriksi 15.1.2015 alkaen. Toimikausi olisi ollut seitsemänvuotinen., mutta kesäkuun 2015 alusta hänet nimitettiin Valtion Eläkerahaston toimitusjohtajaksi.


title: Timo Viherkenttä

text: Korkeimman hallinto-oikeuden hallintoneuvokseksi Viherkenttä nimitettiin vuonna 2010. Hän on sitä ennen työskennellyt muun muassa Kuntien Eläkevakuutuksen Kevan varatoimitusjohtajana. Vuonna 2009 hän oli myös ehdolla Kevan toimitusjohtajaksi, mutta tehtävään valittiin Merja Ailus. Hän on toiminut lisäksi Helsingin yliopistossa finanssioikeuden professorina 1990-luvulla ja sen jälkeen valtiovarainministeriön lainsäädäntö- ja finanssineuvoksena 1990-1998 sekä budjettipäällikkönä 1998-2002.


title: Timo Viherkenttä

text: Timo Viherkenttä on Antero Viherkentän poika.


title: Olé

text: Olé on norjalaisartisti Adelénin kappale. Sen julkaisi Sony Music Entertainment Norway artistin neljäntenä singlenä 12. toukokuuta 2014. Kappaleesta julkaistiin singlen kanssa samaan aikaan "Stadium Anthem Mix" -versio, jota käytetään FIFA World Cup 2014-kilpailussa. Sekä kappaletta että kilpailua varten tehtiin myös 24. toukokuuta julkaistu musiikkivideo, joka on yksi kaikkien aikojen kalleimmista norjalaislaulajien musiikkivideoista kokonaiskustannuksien ollessa 800 000 Norjan kruunua. Kappale sisältää samplen Steamin vuoden 1969 menestyskappaleesta ""Na Na Hey Hey Kiss Him Goodbye"". Samaa samplea on käyttänyt myös yhdysvaltalaisartisti Kristinia DeBarge hänen vuoden 2009 debyyttisinglellään ""Goodbye"".


title: Olé

text: Kappale on myös nauhoitettu singlen julkaisupäivänä julkaistulle "One Love, One Rhythm – The 2014 FIFA World Cup Official Album" -albumille. Kappale on päässyt listoille Norjassa ja Yhdysvalloissa.


title: Olé

text: Digitaalinen lataus


title: Tropiikin kasvot

text: Tropiikin kasvot on Claude Lévi-Straussin kirjoittama kirja.


title: Tropiikin kasvot

text: "Tropiikin kasvot" ilmestyi ensimmäisen kerran vuonna 1955 ranskankielisenä ("Tristes tropiques"). Teoksen on suomentanut Ville Keynäs vuonna 1997. Kirja kertoo pääasiassa Claude Lévi-Straussin Brasiliaan tekemistä matkoista yli kymmenen vuotta aikaisemmin. Osaksi tämä etäisyys matkojen tapahtumiin, osin kirjan kerronnallinen tyyli luovat kuvan muistelmateoksesta. Lisäksi teosta luonnehtivat humoristisuus ja maalauksellisuus, jotka tulevat erityisen hyvin esille lukuisissa maisemien, yllättävien tilanteiden ja sääolojen kuvauksissa. Kirjan voisi karkeasti jakaa kahteen osaan, sillä alkupuolella käsitellään enemmän teoreettisia ja filosofisia kysymyksiä, kun taas jälkipuolisko koostuu tiettyjen alkuperäiskansojen kuvauksista.


title: Tropiikin kasvot

text: Kirja alkaa summittaisilla matkakertomuksilla Lévi-Straussin uran alusta. Samalla lukijalle muodostuu kuva siitä, kuinka hän oikeastaan päätyi juuri etnografian alalle. Lévi-Strauss kertoo vihaavansa matkoja, ja matkakertomuksia hän pitää lähinnä epäpätevänä tietona ja pröystäilynä. Kuitenkin omassa teoksessaan hän antaa paljon huomiota juuri itse matkanteolle. Hän huomioi, ettei matkanteko ole muutosta pelkästään paikan suhteen, vaan myös ajan sosiaalisen aseman suhteen.


title: Tropiikin kasvot

text: Lévi-Straussin näkemys antropologiasta on todella lähellä arkeologiaa. Niinpä hän Tropiikin kasvoissakin kiinnittää paljon huomiota eri kulttuurien esineistöön, ja kertoo hamstranneensa muistoesineitä matkoillaan. Samoin kiinnostuksen kohteeksi nousevat alkuperäiskansojen puvut ja ruoat. Etnografiaa hän taas pitää vaikeana ja vaarallisena ammattina.


title: Tropiikin kasvot

text: Tropiikin kasvot asettavat vastakkain tropiikin alkuperäiskansat ja kapitalistiset länsimaat. Monet kirjan kohdat syyttävät ahneita länsimaalaisia 1900-luvun alun rappiosta esimerkiksi Brasiliassa ja Intiassa. Summatakseen tilannetta Lévi-Strauss toteaa, että yhteiskunta yksinkertaisesti synnyttää orjuutta: kun ihmisiä on liian paljon, jotta kaikki voisivat olla hyväosaisia, osalta heistä vain kielletään ihmisarvo. Toisaalta Lévi-Strauss kuvaa siirtomaiden kansojen kyvyttömyyttä puolustautua länsimaista byrokratia-koneistoa vastaan.


title: Tropiikin kasvot

text: Tropiikin käsite suomeksi on melko selvä, mutta ranskaksi "tropiques" voi tarkoittaa paitsi tropiikkia, myös kääntöpiirejä. Lévi-Strauss näkee tropiikin kulttuurit eräänlaisena vastakohtana länsimaiselle kulttuurille. Ne edustivat hänelle jotakin puhdasta ja koskematonta, tosin eivät enää hänen elinaikanaan. Silti hän mainitsee kaupunkielämän sivistyksen huippuna. Hän myös vertailee tropiikin kulttuureja kansoituksen avulla. Amerikassa tropiikin alue on vähänkansoitettua aluetta, johon alkuperäiskansa voi kadota viikkokausiksi. Intiassa puolestaan tropiikki näyttäytyy ylikansoitettuna alueena.


title: Tropiikin kasvot

text: Lähemmin "Tropiikin kasvot" tutustuttaa lukijansa neljään brasilialaiseen alkuperäiskansaan, joiden parissa Lévi-Strauss eli pitkiäkin ajanjaksoja ottaen selvää heidän kulttuuriensa tavoista ja perinteistä. Lévi-Strauss päätyi Brasiliaan opettaakseen yliopistossa, mutta vietti vapaat hetkensä ja lomansa alkuperäiskansojen parissa. Alkuperäiskansojen kuvauksista kuultaa Lévi-Straussin kiinnostus strukturalismiin.


title: Tropiikin kasvot

text: Ensimmäiseksi kerrotaan Caduveo-kulttuurista. Näille alkuperäisasukkaille on rakennettu eurooppalaistyylisiä kyliä, mutta alkuperäisasukkaat ovat rakentaneet perinteiset majansa näiden talojen viereen, ja käytännössä elävät perinteisellä tavallaan kaikesta huolimatta. Näin länsimainen kulttuuri on hyväksytty eräänlaisena päälle liimattuna todellisuutena, jota ei kuitenkaan käytännössä tarvita mihinkään. Lévi-Strauss kiinnitti huomionsa kansan kasvomaalauksiin, jotka ovat yhdistelmä perinteisiä kuvioita ja uusia, henkilökohtaisia inspiraatioita. Lévi-Strauss uskoi maalausten kuvaavan yhteiskunnallista järjestelmää, sekä maalatun henkilön sivistyneisyyttä ja asemaa yhteiskunnassa


title: Tropiikin kasvot

text: Toinen Lévi-Straussin tutkima kulttuuri on Bororo-kansa. Bororot asuvat muodoltaan vaununpyörää muistuttavissa kylissä. Ne ovat pyöreitä alueita, joiden reunoilla kulkevat asuinmajat (joissa perheet asuvat) ja keskellä sijaitsee niin kutsuttu miestentalo, jossa naimattomat nuoret miehet asuvat. Kylä itsessään jakautuu keskustan kautta kulkevista rajoista, jotka kuvastavat yhteisön järjestäytymistä. Lévi-Straussin tulkinnan mukaan kylän jaottelu kuvastaa asukkaiden sosiaalista asemaa sekä uskonnollisia näkemyksiä. Näin jo kylän järjestäytyminen ylläpitäisi luokkaeroja bororo-kulttuurissa.


title: Tropiikin kasvot

text: Seuraavaksi Lévi-Strauss esittelee Nambikwara-kulttuurin, jonka edustajat asuvat Rondon-linjan läheisyydessä erämaassa. Nambikwarojen elämä perustuu kahdelle vastavoimalle: sade- ja kuivalle kaudelle. Sadekauden aikana nambikwarat kaskiviljelevät ja tämän elämän tasaisuus herättää muistoissa kaihoa. Seikkailun tuomaa kiihkoa puolestaan tarjoaa kuiva kausi, jonka aikana nambikwarat kiertelevät maata keräillen ja metsästäen.


title: Tropiikin kasvot

text: Lévi-Strauss kiinnitti huomiota kansan hellyys-käyttäytymiseen. Monet henkilöt pitivät lemmikkieläiminään esimerkiksi apinoita, mutta moni pariskunta pysyi lapsettomana. Lévi-Strauss uskoi tämän johtuvan paitsi nomadi-kauden vaatimuksista (äidit eivät olisi jaksaneet kantaa useampaa pientä lasta mukanaan), mutta myös nambikwara-kulttuurin käytännöistä. Lévi-Straussin mielestä kulttuuria luonnehti niin voimakas hellyys, ettei edes aviopuoliskojen välillä usein tapahtunut seksuaalista kanssakäymistä. Toisaalta ryhmän päälliköllä oli lähestulkoon yksinoikeus nuoriin naisiin, mikä johti kansan sisällä nuorten miesten homoseksuaalisiin suhteisiin.


title: Tropiikin kasvot

text: Viimeisenä yksittäisenä kulttuurina Tropiikin kasvoissa käsitellään Tupi-kawahip -kansa. Heidän parissaan Lévi-Strauss kiinnitti huomiota nimien järjestelmään. Jokainen henkilö sai uuden nimen siirtyessään ikävaiheesta toiseen, mutta myös tapon jälkeen. Nimien aiheet valittiin suvun ja sukupuolen mukaan. Naiset käyttivät esimerkiksi hedelmien nimiä. Tässäkin kulttuurissa päälliköllä oli suurin mahdollisuus saada hedelmällisessä iässä olevat naiset itselleen, mutta tätä kompensoitiin lainaamisella – päällikkö antoi vaimojaan ”lainaksi” esimerkiksi veljilleen ja tärkeille vieraille.


title: Tropiikin kasvot

text: "Tropiikin kasvojen" lopussa on vielä yksittäinen, kirjan ajatuksia kokoava luku, jossa Lévi-Strauss esittää omia päätelmiään maailman kulusta. Hän pitää esimerkiksi kulttuurien arvottamista mahdottomana, ja etnografiaa tapana lieventää syyllisyyttä omasta kulttuurista: kun vikoja nähdään toisessakin kulttuurissa, oma ei enää tunnukaan niin pahalta. Loppukaneettina Lévi-Strauss korostaa ihmisyyden olevan yhteisöön kuulumista.


title: Tropiikin kasvot

text: Kirjana "Tropiikin kasvot" muistuttaa paljon Lévi-Straussin inhoamia matkakertomuksia, sillä kuvaus kohdistuu usein matkantekoon ja sattumuksiin enemmän kuin varsinaiseen etnografiseen kulttuurinkuvaukseen.


title: Mitchelton-Scott

text: Mitchelton-Scott (UCI-tunnus MTS) on australialainen maantiepyöräilyn ammattilaistalli. Joukkue perustettiin vuoden 2011 alussa, ja kaudesta 2012 alkaen se on kilpaillut korkeimmalla tasolla World Tourissa. Tallin nimisponsoreina toimivat joukkueen omistajan Gerry Ryanin viinialan yritys Mitchelton ja pyöräntoimittaja Scott. Aiempi pääsponsori oli monialayritys Orica ja kakkossponsori pyöräilytarvikeketju BikeExchange.


title: Magneettikentät

text: Magneettikentät ("Les champs magnétiques") on André Bretonin ja Philippe Soupaultin kaunokirjallinen teos vuodelta 1920. Kirjan tekijät olivat vaikuttaneet dada-liikkeessä, mutta "Magneettikenttiä" pidetään ensimmäisenä surrealistisena teoksena. Osa tekstistä julkaistiin jo 1919 "Littérature"-lehdessä. Teoksen ovat suomentaneet vuonna 2013 Timo Kaitaro ja Janne Salo ja sen on kustantanut Savukeidas.


title: Eri lippujen alla (vuoden 1916 elokuva)

text: Eri lippujen alla () on J. Gordon Edwardsin ohjaama ja tuottama yhdysvaltalainen mykkä draamaelokuva vuodelta 1916. Elokuvan pääosassa on Theda Bara. Elokuvan oletetaan olevan kadonnut.


title: Eri lippujen alla (vuoden 1916 elokuva)

text: "Eri lippujen alla" perustuu Ouidan romaaniin "Eri lippujen alla" (1867) ja Arthur Shirleyn Broadway-näytelmään "Eri lippujen alla" (1901). Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 31. heinäkuuta vuonna 1916. Ilmestyessään "Eri lippujen alla" oli suuri yleisö- ja arvostelumenestys. Fox julkaisi elokuvan uudestaan 26. tammikuuta vuonna 1919.


title: Eri lippujen alla (vuoden 1916 elokuva)

text: Vuoden 1916 elokuvaversio oli ensimmäinen pitkä "Eri lippujen alla" -elokuva ja neljäs elokuvasovitus. Kaksi romaaniin perustuvista lyhytelokuvista julkaistiin vuonna 1912 ja yksi vuonna 1915. Viides elokuvaversio julkaistiin vuonna 1922 nimellä "Eri lippujen alla" ja kuudes vuonna 1936 samalla nimellä "Eri lippujen alla".


title: Eri lippujen alla (vuoden 1916 elokuva)

text: Englantilaismies Bertie Cecil ottaa häntä nuoremman Berkeley-veljensä rikokset niskoilleen. Bertie Cecil jättää rakastettunsa Venetian ja liittyy Ranskan muukalaislegioonan Algeriassa sijaitsevaan yksikköön. Algeriassa hän ystävystyy muun muassa emiirin kanssa pelastettuaan tämän vaimon. Bertien lapsuudenystävä Rockingham ja rakastettu Venetia vierailevat Algeriassa, missä he tunnistavat Bertien. Rockingham suostuttelee häntä ottamaan omansa, talon ja maineen, takaisin. Hänen kieltäytymisensä johtaa siihen, että hän lyö esimiestään, ja Bertie tuomitaan kuolemaan. Myöhemmin rykmentin maskotti Cigarette, joka rakastaa Bertietä, ratsastaa läpi hiekkamyrskyn ja arabirosvojen Bertien luo. Hän kuitenkin saapuu liian myöhään eikä armahdukseen ole aikaa. Cigarette ottaa Bertieen kohdistuneet luodit tämän puolesta. Lopussa syytteistä vapautettu Bertie palaa Venetian kanssa yhteen.


title: ZombiU

text: ZombiU (joka tunnetaan pelkästään nimellä Zombi muilla alustoilla kuin Wii U) on Ubisoft Montpellier’n kehittämä ja Ubisoftin julkaisema selviytymiskauhupeli Wii U:lle, PlayStation 4, Xbox One ja Windows -alustoille.


title: ZombiU

text: Peli julkaistiin alun perin 18. marraskuuta 2012 Pohjois-Amerikassa, ja se uudelleenjulkaistiin vuonna 2015.


title: ZombiU

text: "Zombi" on selviytymiskauhupeli, jonka tapahtumapaikkana toimii raunioitunut Lontoo, jossa ihmiset ovat kuolemaisillaan virusperäisen zombie pandemian takia. Pelaajan hahmona toimii satunnainen Lontoon asukas, joka taistelee yksin selviytyäkseen Lontoon kaduilla, kunnes Preperiksi kutsuttu veteraanisotilas pelastaa hänet opastamalla pelaajan turvataloon. Prepper opettaa pelaajan selviytymään ja käskee häntä suojelemaan turvataloa pandemialta. Samalla Preper antaa pelaajalle armeijan kehittämän huipputeknologisen varustuksen johon kuuluu tutka, sekä scanneri.


title: ZombiU

text: - Tutkan avulla pystyy paikantamaan lähistöllä liikkuvia zombeja. Tutka tosin sekoittaa lähistöllä olevat eläimet, kuten rotat ja linnut myös zombeiksi, joten tutkaan ei voi aina luottaa. Tutkan toinen heikkous on se, ettei sillä pysty paikantamaan paikallaan olevia, "nukkuvia" zombeja.


title: ZombiU

text: - Scannerilla pelaaja pystyy merkitsemään hudiin lähistöllä olevat zombit, sekä selviytymistä edesauttavat aseet ja tavarat.


title: ZombiU

text: - Jotkut pelin ansat, sekä tietynlaiset zombit pystyvät lamauttamaan tutkan, sekä scannerin toiminnan.


title: ZombiU

text: Keskeisenä osana ympäristöä ovat Lontoon metroasemat, joita pitkin pelaaja matkustaa eripuolille Lontoon kaupunkia suorittaessaan tehtäviä, sekä kerätessään selviytymisen kannalta tärkeitä tavaroita.


title: ZombiU

text: Pelaaja voi myös pikamatkustaa viemäreitä pitkin.


title: ZombiU

text: Pelistä on mahdollista löytää kuudenlaista erilaista "erikoiszombilajia," sekä kuudenlaista "tavanomasta zombilajia."


title: ZombiU

text: Pelissä on yhteensä 22 eri asetta. 3 näistä ovat lyömäaseita, 14 näistä ovat tuliaseita, 3 näistä ovat räjähteitä. Pelistä löytyy myös jalkajousi, sekä antivirus piikki, jolla voi pistää zombeja.


title: ZombiU

text: Mikäli pelaaja aikoo löytää pelin kaikki aseet, hänen tulee tutkia ympäristöään tarkkaavaisesti. Ympäristöstä löytyy myös muun muassa ensiapupakkauksia, sekä ruokaa joilla pelaajan voi parantaa. Tosin nämä ovat harvinaisia, ja niiden löytäminen saattaa olla haastavaa.


title: ZombiU

text: Pelissä on permadeath ominaisuus. Kun pelaaja kuolee helpolla, taikka normaalilla vaikeusasteella, hänen hahmonsa kuolee lopullisesti, jolloin pelaajan kontrolli siirtyy toiseen Preperin opastamaan selviytyjään. Pelaajalla on mahdollisuus hakea edellisen hahmon tavarat takaisin, mutta ne tavarat on myös mahdollista menettää lopullisesti. Pelaajan edellisestä hahmosta saattaa muuttua zombi, joka tuo lisähaastetta peliin, mikäli siinä kuolee.


title: ZombiU

text: Pelin vaikeimmalla vaikeusasteella permadeath ollaan viety pidemmälle: Mikäli pelaaja kuolee tässä pelitilassa, hän menettää tallenuksensa lopullisesti ja joutuu aloittamaan pelin kokonaan alusta alkaen.


title: ZombiU

text: Pelin Wii U versiossa on moninpeli pelitila, jossa toinen pelaaja ohjaa Zombie Masteria ja toinen selviytyjää. Ideana on, että Zombie Masteria ohjaava lähettää zombeja toisen pelaajan kimppuun ja virittää ansoja. Toisen pelaajan pitää selviytyä niistä.


title: ZombiU

text: Lisäksi pelin WiiU versiossa voi kirjoittaa toisille pelin pelaajille viestejä spraypurkeilla.


title: Newport County AFC

text: Newport County Association Football Club on yksi neljästä Englannin liigaa pelaavasta ammattijalkapallojoukkueesta, jotka ovat kotoisin Walesista. Muut ovat Cardiff City FC, Swansea City FC ja Wrexham FC.


title: Newport County AFC

text: Joukkueen kotikenttänä on Rodney Parade, mutta aiemmin sen sallittiin pelata kotiottelunsa suuremmalla Somerton Parkin monitoimistadionilla, joka on nykyisin kaavoitettu asuinalueeksi. Välillä käytössä oli Newport Stadium.


title: Newport County AFC

text: Newportin merkittävin saavutus on kaudelta 1979 – 1980. Joukkueen suuri tähti oli tällöin John Aldridge. Silloin se voitti Walesin cupin, mikä antoi sille pääsyn eurokentille Cup-voittajien cupiin 1981. Tällöin Newport voitti ensin pohjoisirlantilaisen Crusadersin Belfastista, sitten norjalaisen Haugarin Haugesundista, mutta neljännesfinaalissa putosi niukasti itäsaksalaista Carl Zeiss Jenaa vastaan yllettyään vierastasapeliin.


title: Newport County AFC

text: Vuonna 1989 joukkue putosi Englannin liigasta ja joutui konkurssiin, mutta herätettiin uudelleen henkiin alasarjoissa. Vuonna 2013 joukkue palasi liigaan.


title: Kostantin Ževago

text: Kostantin Ževago (, s. 7. tammikuuta 1974, Iultin, Magadanin alue, Venäjän SNT) on oligarkki ja Ukrainan parlamentin kansanedustaja.


title: Kostantin Ževago

text: Ževagon varallisuudeksi arvioitiin keväällä 2014 1,1-1,5 miljardia Yhdysvaltain dollaria (Forbes-lehden yhdysvaltalainen ja Ukrainan versio). Edellisvuonna toinen julkaisu oli arvioinut omaisuudeksi 1,2 miljardia dollaria.


title: Kostantin Ževago

text: Suurliikemies Ževagon omaisuus koostuu metalliteollisuuden, rahoituksen, lääkealan ja kulkuvälineiden rakentamiseen liittyvistä yrityksistä. Erityisesti Ževagon varallisuus kasvoi, kun hänen perustamansa teräsyhtiö Ferroexpon osakkeet listattiin Lontoon pörssiin. Vuonna 2012 Ževago valittiin Ukrainan parlamentin kansanedustajaksi Pultavan alueelta. Vuosina 2007-2012 hän kuului parlamentissa Julija Tymošenkon ryhmittymään.


title: 132. panssaridivisioona Ariete

text: 132. panssaridivisioona Ariete () oli Italian kuningaskunnan maavoimien panssaridivisioona toisessa maailmansodassa.


title: 132. panssaridivisioona Ariete

text: Italian 2. panssariprikaati perustettiin huhtikuussa 1937. Divisioona perustettiin 1. helmikuuta 1939 Veronassa laajentamalla 2. panssariprikaati () divisioonaksi ensimmäisenä komentajanaan kenraali Di Simone. Perustettaessa divisioonaan kuuluivat 132. panssarirykmentti, 8. bersaglieri-rykmentti ja 132. tykistörykmentti. Yhtymä muodosti 131. panssaridivisioona Centauron kanssa panssariarmeijakunnan, joka otti osaa Pojoen laaksossa pidettyyn sotaharjoitukseen 1930-luvun lopulla.


title: 132. panssaridivisioona Ariete

text: Divisioona siirrettiin Ranskan vastaiselle rajalle toisen maailmansodan alkaessa, missä se pysyi reservinä Ranskan vastaisten taisteluiden ajan. Osa divisioonan 32. panssarirykmentistä siirrettiin Libyaan, jossa M11/39 vaunuin varustetut I ja II pataljoona liitettiin Malettin ryhmään. M13/40 vaunuin varustetut III ja IV pataljoona muodostivat erillisen panssarivaunuprikaatin (). Kumpikin osasto liitettiin Italian 10. armeijaan.


title: 132. panssaridivisioona Ariete

text: Operaatio Compassissa joulukuusta 1940 helmikuuhun 1941 liittoutuneiden joukot tuhosivat Italian 10. armeijan miehittäen Kyrenaikan. Malettin ryhmän panssarikalusto tuhoutui Egyptin rajalla ja erillinen panssariprikaati Beda Fommin taistelussa. Italian heikko sotamenestys pakotti siirtämään koko Ariete-divisioonan Libyaan ja 24. tammikuuta 1941 ensimmäiset joukot nousivat laivoista Tripolissa. Helmikuusta aina marraskuuhun 1942 saakka Ariete osallistui sotatoimiin yhdessä Saksan Afrikan armeijakunnan kanssa. Ariete kuului Italian liikkuvaan armeijakuntaan (), josta myöhemmin muodostettiin Italian XX motorisoitu armeijakunta.


title: 132. panssaridivisioona Ariete

text: Divisioona täydennettynä 132. panssarirykmentillä, joka korvasi vuoden 1942 puolivälissä lakkautetun 32. panssarirykmentin, osallistui ensimmäiseen saksalais-italialaiseen vastahyökkäykseen Kyrenaikan takaisin valtaamiseksi sekä hyökkäyksestä seuranneeseen Tobrukin piiritykseen.


title: 132. panssaridivisioona Ariete

text:
Liittoutuneiden aloitettua operaatio Crusaderin Ariete kykeni menestyksellisesti torjumaan brittiläisen 22. panssariprikaatin hyökkäyksen aiheuttaen hyökkääjälle merkittäviä tappioita.
Divisioona tuhoutui El Alameinin toisessa taistelussa joulukuussa 1942.


title: Pyhän Joosefin kirkko

text: Pyhän Joosefin kirkko viittaa seuraaviin kirkkorakennuksiin:Pyhän Joosefin mukaan on nimetty myös:


title: Asetonisyanohydriini

text:
Asetonisyanohydriini (CHNO) on syanohydriineihin kuuluva orgaaninen yhdiste. Ainetta käytetään polymeeriteollisuudessa metyylimetakrylaatin ja polymetyylimetakrylaatin valmistuksessa ja orgaanisissa synteeseissä valmistettaessa muun muassa lääkeaineita.
Yhdisteestä käytetään myös nimiä 2-hydroksi-2-metyylipropioninitriili, 2-metyyli-laktonitriili, 2-syanopropaani-2-oli ja p-hydroksi-isobutyronitriili.


title: Asetonisyanohydriini

text: Asetonisyanohydriini on huoneenlämpötilassa väritöntä karvasmantelin hajuista nestettä. Yhdiste liukenee veteen, mutta hydrolysoituu helposti erityisesti emäksisissä olosuhteissa muodostaen asetonia ja vetysyanidia. Tämän vuoksi asetonisyanohydriini voidaan stabiloida pienellä määrällä rikkihappoa. Yhdiste liukenee hyvin myös etanoliin, dietyylieetteriin ja kloroformiin ja heikommin eetteriin. Asetonisyanohydriini muodostaa komplekseja useiden siirtymämetallien kanssa.


title: Asetonisyanohydriini

text: Asetonisyanohydriiniä valmistetaan asetonin ja vetysyanidin välisellä reaktiolla tyypillisimmin jatkuvatoimisena prosessina. Reaktio on tyypiltään nukleofiilinen additio karbonyyliryhmään ja reaktiossa käytetään emäksistä katalyyttiä kuten natriumhydroksidia, kaliumhydroksidia tai kaliumkarbonaattia. Muodostuvasta tuotteesta poistetaan reagoimattomat lähtöaineet strippaamalla.


title: Asetonisyanohydriini

text: Asetonisyanohydriinin tärkein yksittäinen käyttökohde on polymeeriteollisuudessa metyylimetakrylaatin valmistus. Yhdiste reagoi väkevän rikkihapon kanssa muodostaen ensin metakryyliamidisulfaatiksi, joka reagoi metanolin kanssa muodostaen tuotteena metyylimetakrylaattia. Muita yhdisteen käyttökohteita ovat muiden syanohydriinien synteesi, lääkeaineiden ja lääkeaineiden valmistuksessa tarvittavien kemikaalien kuten etyyli-2-hydroksibutanoaatin tuotanto. Lisäksi ainetta voidaan käyttää eräiden metallien puhdistamisessa ja erottamisassa ja hyöteismyrkkynä.


title: Asetonisyanohydriini

text: Asetonisyanohydriini on hyvin myrkyllinen yhdiste ja vastaa myrkyllisyydeltään vetysyanidia. Yhdisteen LD rotilla suun kautta on 18,65 mg/kg. Aineen myrkyllisyys johtuu sen hajoamistesta eläinten elimistössä vetysyanidiksi. Aineelle altistumisesta voi seurata hengitysvaikeuksia, huonovointisuutta, kouristuksia, sydämen rytmisäiriöitä tajuttomuus ja jopa kuolema.


title: Nuutti Konttinen

text: Nuutti Konttinen on suomalainen näyttelijä ja laulaja. Vuonna 2014 hän on esiintynyt Yle TV2:n nuortensarjassa "Ihan sama", huhtikuussa ensi-iltaan tulleessa "Muutoksii"-elokuvassa sekä lokakuussa 2014 ensi-iltaan tulleessa "Lomasankarit"-elokuvassa.


title: Nuutti Konttinen

text: Konttinen on myös näytellyt Helsingin Kaupunginteatterin näytelmissä "Miltä parta tuntuu", "Katri Helena" ja "Metsäperkele".


title: Paavo Klintrup

text: Paavo Klintrup (s. 17. kesäkuuta 1989 Oulu) on suomalainen alamäkiluistelija ja lajin ensimmäinen virallinen Suomen mestari (2016). Hän on siviiliammatiltaan poliisi. Klintrupin paras sijoitus Red Bull Crashed Ice-kilpailuissa on kolmas Valkenburgin kilpailussa vuonna 2012. Kaudella 2015 hän sijoittui sarjan yhteispisteissä seitsemänneksi. Klintrup aloitti kilpailemisen vuonna 2007 Helsingissä ja voitti ensimmäiset viralliset SM-kilpailut Saariselällä 12. maaliskuuta 2016.


title: Paavo Klintrup

text: Aiemmin Klintrup on pelannut jääkiekkoa Oulun Kärppien riveissä. Hän on 175 senttimetriä pitkä ja painaa 75 kiloa.


title: Scott Croxall

text: Scott Croxall (s. 5. joulukuuta 1990) on kanadalainen alamäkiluistelija. Hän on voittanut lajissa MM-kultaa vuonna 2015, hopeaa (2014) ja kaksi kertaa pronssia (2011, 2012). Croxallin ensimmäinen kilpailunsa oli Quebecin osakilpailu vuonna 2009. Hänen veljensä Kyle on myös alamäkiluistelija ja lajin vuoden 2012 maailmanmestari. Juuri Kyle innoitti Scottia alamäkiluistelijan uralla. Scott Croxallilla on pituutta 180 senttimetriä ja painoa 86 kiloa.


title: Scott Croxall

text: Croxall saavutti uransa ensimmäisen osakilpailuvoiton helmikuussa 2015 Espoossa. Hän voitti kaudella 2015 kaksi osakilpailua saavuttaen koko sarjan mestaruuden. Riders Cupissa hän saavutti kaudella 2015 yhden voiton ollen myös tuon sarjan ensimmäinen.


title: Mariehemsängarna

text: Mariehemsängarna on viheralue Uumajassa, joka sijaitsee Mariehemin ja Stadslidenin välissä. Alue on tunnettu laajoista nurmikentistään. Puiston läpi kulkee pieni joki, jossa on pieniä lampia, joilla on kesäisin yleensä joutsenia ja sorsia. Mariehemsängarnassa sijaitsee myös Mariehem SK:n kotikenttä MSK Arena.


title: Mariehemsängarna

text:
Alueen kokonaispinta-ala on noin 0,1 m.
Mariehemsängarnassa on järjestetty vuodesta 1974 lähtien vuosittainen Brännbollsyran-musiikkifestivaali, jonka yhteydessä järjestetään myös IKSU:n järjestämä Brännbollscupen-kilpailu, jossa pelataan brännbollia. Brännbollsyran on Ruotsin suurin opiskelijafestivaali.


title: Mariehemsängarna

text: Mariehemsängarnassa on Umeå Discgolf Clubin 18-reikäinen frisbeegolfrata. Rata on yhteisön hallinnoima ja se on ilmaiseksi yleisön käytettävissä. Rata on perustettu vuonna 1980, jolloin siinä oli vain yhdeksän reikää, mutta vuosien mittaan se on laajentunut 18-reikäiseksi.


title: Demokraattinen puolue (Luxemburg)

text: Demokraattinen puolue (, , ), lyh. DP, on yksi kolmesta Luxemburgin pääpuolueesta. Demokraattinen puolue on muiden Luxemburgin puolueiden tapaan hyvin Eurooppa-myönteinen ja puolue edustaa talous- ja arvoliberalismia. Puolueen kannattajakuntaa on keskiluokkainen kaupunkilaisväestö ja sen suurinta tukialuetta on Luxemburgin kaupungin ympäristö.


title: Demokraattinen puolue (Luxemburg)

text: Demokraattista puoluetta on johtanut marraskuusta 2015 Corinne Cahen. Hänen edeltäjänsä Xavier Bettel luopui puolueen johdosta voidakseen keskittyä paremmin pääministerin tehtäviinsä. Bettel oli toiminut Demokraattisen puolueen johtajana vuodesta 2013 ja Luxemburgin pääministerinä joulukuusta 2013. Hänen johtamansa hallitus koostuu Demokraattisen puolueen lisäksi sosialisteista ja vihreistä.


title: Demokraattinen puolue (Luxemburg)

text: Demokraattinen puolue on ollut ainoa Luxemburgin puolue toisen maailmansodan jälkeen, joka on pitänyt hallussaan pääministerin salkkua Kristillissosiaalisen kansanpuolueen (CSV) lisäksi. Sodan jälkeen Demokraattista puoluetta edustaneet pääministerit ovat olleet Gaston Thorn vuosina 1974–1979 ja nykyinen pääministeri Xavier Bettel. Molempina kertoina puolue on muodostanut hallituksen yhdessä sosialistien kanssa.


title: Erik Lundberg

text: Erik Lundberg (s. 20. maaliskuuta 1994) on suomalainen jalkapalloilija, joka on edustanut Veikkausliigassa pelaavaa IFK Mariehamnia vuodesta 2012 lähtien. Pelipaikaltaan hän on puolustaja ja hänen pelinumeronsa MIFK:issä on 26. Lundberg on päässyt pelaamaan myös Suomen poikamaajoukkueissa.


title: Karl Johan Gauffin

text: Karl Johan Gauffin [go'fäŋ] (4. heinäkuuta 1846 Teijon ruukki, Perniö – 11. lokakuuta 1906 Tampere) oli suomalainen puutarhuri, joka toimi Tampereen ensimmäisenä kaupunginpuutarhurina.


title: Karl Johan Gauffin

text: Gauffinin isä, puutarhuri Johan Isak Gauffin (1816–1889), oli muuttanut Suomeen Ruotsista 1842 ja meni täällä naimisiin Johanna Charlotta Lindgrenin (1816–1867) kanssa. Gauffinin suku oli alkuaan Ranskasta uskonvainoja pakoon lähteneitä protestanttisia hugenotteja.


title: Karl Johan Gauffin

text: Gauffin oli puutarhurioppilaana Aurora Karamzinin omistamassa Träskändan kartanossa vuosina 1862–1865. Hän oli sitten ensin aliopettajana Söderkullan maanviljelys- ja puutarhakoulussa ja sen jälkeen vuosina 1867–1868 Pietarin yliopiston kasvitieteellisen puutarhan eteläafrikkalaisten kasvien osastotarhurina. Gauffin meni sitten vuodeksi saksalaisen Heddewigin kauppapuutarhan palvelukseen ja palasi sielta takaisin Träskändan kartanoon, jossa hän toimi alipuutarhurina 1869–1870 ja ylipuutarhurina 1870–1874.


title: Karl Johan Gauffin

text: Gauffin toimi Tampereen ensimmäisenä kaupunginpuutarhurina vuosina 1874–1897. Samalla hän oli myös Aleksanterin kansakoulun vahtimestarina. Hän suunnitteli Tampereelle Hämeenpuiston keskiosan ja Pyynikin kirkkopuiston puuistutukset sekä uudisti Vanhan kirkon puiston istutuksia. Vuonna 1897 Gauffin siirtyi hoitamaan perustamaansa kauppapuutarhaa. Gauffin suunnitteli puistoja ja puutarhoja myös yksityisille; näistä toimeksiannoista merkittävin oli Hatanpään kartanon puiston uudistaminen 1800-luvun lopulla.


title: Karl Johan Gauffin

text: Gauffin oli myös Suomen puutarhaviljelijäin liiton Tampereen paikallisosaston puheenjohtajana ja liiton julkaiseman Puutarha-lehden päätoimittajana 1898–1906.


title: Karl Johan Gauffin

text: Karl Johan Gauffinin nuorempi veli Ossian (Oscar Rudolf) Gauffin (1848–1923) toimi Turun ensimmäisenä kaupunginpuutarhurina ja Kupittaan puutarhakoulun esimiehenä vuosina 1878–1898. Hän suunnitteli pääosin Turun Vartiovuorenmäen puistoistutukset.


title: Sarkel

text: Sarkel (tai Sharkil, kirjaimellisesti "valkea talo" kasaarien kielellä) oli laaja kalkkikivestä ja tiilistä rakennettu linnoitus, jonka kasaarit rakensivat Bysantin avustuksella 830-luvulla. Se nimettiin Valkeaksi taloksi, koska Sarkelin rakentamiseen oli käytetty valkeita kalkkikivitiiliä. Sarkel sijaitsi Donin vasemmalla rannalla nykyisen Rostovin alueella alueella Etelä-Venäjällä.


title: Sarkel

text: Sarkel rakennettiin suojaamaan Kasaarien valtakunnan luoteista rajaa vuosien 834-837 aikana. Kasaarit pyysivät liittolaiseltaan Bysantin keisari Theofilosilta insinöörejä rakentamaan linnoitettu pääkaupunki ja keisari lähetti heille pääinsinöörinsä Petronas Kamaterosin apulaisineen.


title: Sarkel

text:
Keisari Konstantinos VII kirjoitti: "Paikalla ei ollut linnoituksen rakentamiseen sopivia rakennuskiviä, joista olisi voinut tehdä tiiliuunin ja polttaa siinä tiiliä muureja varten. Hän käytti kalkin valmistukseen Don-joenpohjasta kerättyjä pienten simpukoiden kuoria."
Hyvityksenä tästä kasaarien kaani antoi Bysantille Khersonesosin sekä muita kaupunkeja Krimin niemimaalta.
Linnoitus sijaitsi joenniemellä, joka erottui rannasta vallihaudalla. Muuria kupeessa oli vielä toinen vallihauta. Linnoitus oli neliönmuotoinen: 193,5m pitkä ja 133,5m leveä. Se oli rakennettu poltetuista tiilistä ilman pohjustusta. Muuri oli hyvin paksu: 3,75m ja korkea: yli 10m. Muurit oli vahvistettu kulmatorneilla. Luoteispuolella oli pääportti ja toinen pienempi portti oli koillispuolella joenpuolella. Linnoituksessa oli useita puolustuslinjoja. Sisäosa oli jaettu kahteen osaan poikittaisseinällä. Pienempään lounaisosaan pääsi vain sisäkautta ja etelänurkassa oli linnoitettu neliötorni.


title: Sarkel

text: Pian valmistumisensa jälkeen Sarkeliin muutti paljon asukkaita ja siitä tuli kaupan ja käsiteollisuuden keskus. Koko sisäosa oli täynnä asuinrakennuksia. Asukkaat olivat kahta kansaa: linnoituksessa asui turkinsukuisia paimentolaisia jurtissaan ja toinen kansa oli alaaneja, jotka asuivat maamökeissä. Siellä oli toiminnassa valimoja, sepänpajoja, keramiikkapajoja sekä Karavaaniseralji, koska se oli levähdyspaikka karavaaneille.


title: Sarkel

text: Historioitsijat eivät ole vielä pystyneet määrittelemään sitä, miksi niin vahva linnoitus piti rakentaa Don-joen varrelle. He olettavat, että niin kallis rakennustyö piti tehdä vain siksi, että pystyttiin vastaamaan uuteen alueelliseen mahtitekijään ja uhkaajaan Kasaarien valtakuntaa kohtaan. Venäläiset historioitsijat Alexander Vasiliev ja Georgi Vernadski sekä muutamat muut olettivat, että Sarkel rakennettiin suojaamaan stragesisesti tärkeää reittiä Donin ja Volgan välillä Rusien kaanikuntaa vastaan. Toiset historioitsija uskovat, että se olisi voinut olla toista nousevaa mahtitekijää eli unkarilaisia vastaan, jotka toisaalta eivät silloin vielä suuremmin uhanneet, koska he maksoivat veroja Kasaarien kaanille.


title: Sarkel

text: Konstantinos VII mainitsee teoksessaan De Administrando Imperio, että kasaarit olivat pyytäneet keisari Theofilosia rakentamaan Sarkeliin linnoituksen heitä varten. Hänen mukaansa tämä liittyi unkarilaisiin, jotka olivat ainoa varteenotettava uhka kasaareille tuohon aikaan. Persialainen tutkimusmatkailija ja maantieteilijä Ahmad ibn Rustah mainitsi 800-luvulla, että kasaarit vahvistivat valtakuntaansa nimenomaan unkarilaisten mahdollisia hyökkäyksiä vastaan.


title: Sarkel

text: Sarkelista tuli Kasaarien valtakunnan tärkein linnoitus valtakunnan luoteisrajalla. Siellä oli jatkuvasti vaihtuva noin 300 soturin joukko. Heidän joukossaan oli myös turkkilaisheimojen palkkasotureita (oguzeja ja petsenegejä).


title: Sarkel

text: Kaupunki toimi vilkkaana kaupallisena keskuksena, joka valvoi Volga-Don yhdysreittiä, jonka kautta rusit pääsivät Mustaltamereltä Volgalle ja sitten Kaspianmerelle. Reitti tunnettiin nimellä "Kasaarien reitti".


title: Sarkel

text: Sarkelin linnoituksen valloitti Kiovan Venäjän suuriruhtinas Svjatoslav vuonna 965. Kaupunki uudellelleennimettiin: Bila Vezha (slaaviksi "Valkea torni" tai "Valkea linnoitus") ja sinne muutti slaaveja. Se jäi slaavien haltuun 1100-luvulle asti, jolloin sen valloittivat Kiptšakit.


title: Sarkel

text: Linnoituksen tuhouduttua paikalliset asukkaat ottivat sieltä tiilet omien talojensa rakentamista varten. Arkeologisten kaivausten alkaessa siellä oli jäljellä enää rakennusten pohjia.


title: Sarkel

text: Venäläinen arkeologi Mihail Artamonov teki kaivauksia alueella 1934-36 sekä uudet kaivaukset 1949-51. Se oli kaikkien aikojen kunnianhimoisin arkeologinen kaivausprojekti kasaarien alueella. Monien kasaarien ja rusien esineiden joukosta löytyi myös bysanttilaisia pylväitä, joita käytettiin Sarkelin rakennustöissä. Alueesta ehdittiin tutkia vain kolmasosa ennen kuin se jäi veden alle. Suurin osa alueesta jäi vuonna 1952 rakennetun Tsimljanskin tekoaltaan alle, joten siellä ei voi enää suorittaa kaivauksia.


title: Sarkel

text: Sarkelista kaivettuja esineitä on nykyään nähtävillä Pietarin Eremitaasin museossa sekä Novotšerkasskin museossa Donin alueella.


title: 133. panssaridivisioona Littorio

text: 133. panssaridivisioona Littorio () oli Italian kuningaskunnan maavoimien panssaridivisioona toisessa maailmansodassa.


title: 133. panssaridivisioona Littorio

text: Pojoen laaksoon sijoitetun armeijan piti korvata Albaniaan siirretty 131. panssaridivisioona Centauro, joten Italia päätti perustaa uuden panssaridivisioonan muuttamalla Espanjan sisällissodassa palvelleen vakinaisen väen divisioonan panssaridivisioonaksi. 133. panssaridivisioona Littorio perustettiin Parmassa komentajanaan kenraali Bitossi. Siihen kuuluivat perustettaessa 133. panssarirykmentti, 12. bersaglieri-rykmentti sekä 133. kenttätykistörykmentti.


title: 133. panssaridivisioona Littorio

text: Divisioona tuhoutui El Alameinin toisessa taistelussa marraskuussa 1942.


title: Taatila (täsmennyssivu)

text: Taatila voi tarkoittaa seuraavia:


title: Wild Wild Love

text: Wild Wild Love on yhdysvaltalaisräppäri Pitbullin kappale, jolla vierailee myös yhdysvaltalainen artistijoukko G.R.L.. Kappaleen sanoittivat Pitbull, Ammar Malik, Lukasz Gottwald, Max Martin, Alexander Castillo Vasquez ja Henry Walter, kun taas tuotannosta vastasivat neljä viimeisintä henkilöä.


title: Wild Wild Love

text: Kappaleeseen liittyvä musiikkivideo kuvattiin helmikuussa 2014 Playboy Mansionissä Los Angelesissä, Kaliforniassa. Miami oli toinen kohde, missä kuvattiin videota. Video julkaistiin ensimmäisenä Pitbullin virallisella Facebook-sivulla 31. maaliskuuta 2014.


title: Mälkiän kanavasilta

text: Mälkiän kanavasilta on Saimaan kanavan ylittävä silta Lappeenrannassa. Sillalla kulkee nelikaistainen valtatie 6, ja se sijaitsee kanavan suurimman ja Saimaalta katsoen ensimmäisen sulun eli Mälkiän sulun kohdalla Hakalin, Mustolan ja Mälkiän kaupunginosien rajalla. Rakenteellisesti silta muodostuu kahdesta teräksisestä betonikantisesta liittopalkkisillasta.


title: Mälkiän kanavasilta

text: Alkuperäinen Mälkiän silta valmistui vuonna 1958. Kanavan liikenne oli sotavuosien jäljiltä seisauksissa, ja silta rakennettiin aiemmin voimassa olleiden kanavaliikennemääräysten mukaisesti. Suomi ja Neuvostoliitto pääsivät kanavaliikenteen jatkamisesta sopuun 1960-luvulla ja samalla kanavaa päätettiin laajentaa ja sallittua aluskokoa kasvattaa, minkä myötä myös silta jäi liian matalaksi. Vanhan sillan viereen päätettiin rakentaa uusi silta, joka valmistui joulukuussa 1967, ja vanha silta purettiin seuraavana keväänä.


title: Mälkiän kanavasilta

text: Valtatie 6:n perusparannuksen ja nelikaistaiseksi laajentamisen yhteydessä vuosina 2007–2012 Mälkiän sulun yli rakennettiin kaksi uutta rinnakkaista siltaa ja vanha silta purettiin. Uusista silloista tuli huomattavasti aikaisempaa pidempiä, sillä nykyisen kanavan itäpuolella olevan kanavan vanhan linjauksen päälle aiemmin rakennettu penger poistettiin. Uusi siltapari ylittää sekä kanavan uuden että vanhan linjauksen, mikä mahdollisti kanavamiljöön entisöinnin sekä avasi kanavien molemmat rannat ja niiden välisen saaren matkailu- ja virkistyskäyttöön. Saimaan kanava on valtakunnallisesti merkittävä rakennettu kulttuuriympäristö.


title: Mälkiän kanavasilta

text: Uusista silloista eteläisempi (silta B) avattiin liikenteelle marraskuussa 2008. Tämän jälkeen purettiin vanha silta ja rakennettiin sen paikalle uusi pohjoisempi silta (silta A), joka avattiin elokuussa 2010. Siltojen pituus on 318,5 metriä ja 320 metriä ja suurin jänneväli 62 metriä. Silloista pohjoisemmalla kulkee kahden ajokaistan lisäksi yhdistetty pyörätie ja jalkakäytävä. Siltaparin rakennuskustannus oli 12,5 miljoonaa euroa, ja se oli perusparannushankkeen kallein kohde.


title: Mälkiän kanavasilta

text: Siltaparin itäpuolelle valtatie 6:lle rakennettiin niin sanotut matkailurampit, joiden kautta matkailijat pääsevät suorempaa reittiä kanava-alueelle. Alueella sijaitsee Liikenneviraston ylläpitämä Saimaan kanavan museo. Länsipuolelle valtatie 13:lle rakennettiin uusi Mustolan eritasoliittymä. Vanhan kanavan penkereen purkaminen toi muutoksia myös Itäiseen kanavatiehen, joka rakennettiin 700 metriä pidemmäksi, kulkee sillan ali ja yhtyy pohjoisessa Muukontiehen (yhdystie 4071).


title: Mustola

text: Mustola tarkoittaa seuraavia asioita:


title: G.R.L.

text: G.R.L. oli Robin Antinin perustama yhdysvaltalais-brittiläis-kanadalainen tyttöbändi. Yhtye koostui Emmalyn Estradasta, Paula Van Oppenista, Lauren Bennettistä ja Natasha Slaytonista.


title: G.R.L.

text: Alkuperäiseen yhtyekokoonpanoon kuului myös laulaja Simone Battle, mutta hän kuoli 5. syyskuuta 2014 tehtyään itsemurhan. Syyn itsemurhalle kerrottiin olevan Battlen taloudellisten ongelmien aiheuttama masennus. Yhtye lopetti toimintansa 2. kesäkuuta 2015, kun Battlen kuolemasta oli kulunut melkein yhdeksän kuukautta.


title: G.R.L.

text: Johtavana yhtyeenäVierailevana yhtyeenä


title: Terhi Ekebom

text: Terhi Elina Ekebom (o.s. "Numminen", s. 5. huhtikuuta 1971 Helsinki) on suomalainen sarjakuvataiteilija, graafinen suunnittelija ja kuvittaja.


title: Terhi Ekebom

text: Ekebom valmistui ylioppilaaksi Helsingin kuvataidelukiosta vuonna 1990. Hän opiskeli taidekasvatusta Taideteollisesta korkeakoulussa ja valmistui taiteen maisteriksi vuonna 2000. Vuonna 2002 Ekebom valmistui graafisen suunnittelun medianomiksi EVTEKin Muotoiluinstituutista. Lisäksi hän on suorittanut draaman ja kirjoittamisen opintoja muun muassa Teatterikorkeakoulun kesäyliopistossa ja Aalto-yliopiston avoimessa yliopistossa.


title: Terhi Ekebom

text: Ekebom julkaisi ensimmäisiä sarjakuviaan "Naarassarjat"-lehdessä 1990-luvun alussa. Vuonna 2014 Ekebom sai Suomen sarjakuvaseuran Puupäähattu-palkinnon.


title: Kummituslapsi

text: Kummituslapsi (Asema, 2013) on Terhi Ekebomin sarjakuvakirja.


title: Kamelianainen (vuoden 1917 elokuva)

text: Kamelianainen () on J. Gordon Edwardsin ohjaama yhdysvaltalainen mykkä romanttinen draamaelokuva vuodelta 1917. Elokuvan pääosissa ovat Theda Bara Marguerite Gautierina ja Alan Roscoe Armand Duvalina. Elokuvan oletetaan olevan kadonnut.


title: Kamelianainen (vuoden 1917 elokuva)

text: "Kamelianainen" perustuu Alexandre Dumas nuoremman romaaniin (1848) ja näytelmään (1852) "Kamelianainen", joiden pohjalta Adrian Johnson laati käsikirjoituksen elokuvaan. Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 30. syyskuuta vuonna 1917. "Kamelianainen" -näytelmästä ja romaanista on sovitettu monia kymmeniä muita elokuva- ja televisiotuotantoja.


title: Kamelianainen (vuoden 1917 elokuva)

text: Marguerite Gautier on kurtisaani Pariisissa. Hän rakastuu syvästi nuoreen mieheen Armand Duvaliin. Kun Armandin isä pyytää Margueritelta, ettei hän pilaisi Armandin uratoiveita ja asemaa avioitumalla hänen kanssaan, Marguerite myöntyy ja jättää rakkaansa. Kun Marguerite on köyhä ja kuolemansairas, hän saa selville, että Armand ei ole koskaan tukahduttanut rakkauttaan häntä kohtaan.


title: Cam Talbot

text: Cameron Talbot (s. 5. heinäkuuta 1987 Caledonia, Ontario) on kanadalainen jääkiekkomaalivahti, joka pelaa tällä hetkellä NHL-seura Edmonton Oilersissa. Talbotia ei ole varattu NHL:ään.


title: Cam Talbot

text: Talbot pelasi yliopistojääkiekkoa Alabamassa kolme kautta vuosina 2007–2010.


title: Cam Talbot

text: New York Rangers kiinnitti vapaana agenttina olleen Talbotin 30. maaliskuuta 2010. Talbot vietti kaudet 2010–2013 pelaten lähinnä Rangersin farmijoukkue Connecticut Whalessa.


title: Cam Talbot

text: Talbot nousi kaudella Rangersin kakkosmaalivahdiksi Martin Bironin lopetettua uransa. Talbot teki NHL-debyyttinsä Philadelphia Flyersia vastaan 24. lokakuuta. Ensimmäinen voitto NHL:ssä tuli seuraavassa pelissä Detroit Red Wingsiä vastaan 26. lokakuuta. Talbot pelasi ensimmäisen nollapelinsä 16. marraskuuta. Kauden aikana hän pelasi yhteensä 21:ssa ottelussa torjuntaprosentilla 94,1%.


title: Cam Talbot

text: Talbot pelasi NHL-kaudella 36:ssa ottelussa, joista 34:ssä aloittavana maalivahtina. Rangers voitti näistä otteluista 21. Talbotin torjuntaprosentti oli 92,6 ja päästettyjen maalien keskiarvo 2,21. Hän sai paljon vastuuta keväällä 2015, kun Henrik Lundqvist oli sivussa 25 ottelua niskavamman vuoksi. Talbot pelasi Lundqvistin ollessa loukkaantuneena 23 ottelua, joista Rangers voitti 16.


title: Cam Talbot

text: Talbot ja Rangers solmivat yhden vuoden jatkosopimuksen joulukuussa 2014. Sopimus kattoi kauden . Talbot siirtyi kuitenkin 27. kesäkuuta 2015, järjestämisen aikaan, Edmonton Oilersiin Oilersin ja Rangersin välisessä vaihtokaupassa. Oilers sai Rangersiltä Talbotin lisäksi seitsemännen kierroksen varausvuoron varaustilaisuudessa 2015 ja Rangers sai Oilersilta kolme varausvuoroa samassa varaustilaisuudessa, toisen, kolmannen ja seitsemännen kierroksen varausvuorot.


title: Pierre Omidyar

text: Pierre Morad Omidyar (s. 21. kesäkuuta 1967) on yhdysvaltalainen henkilö, joka perusti eBay-verkkokaupan. Vuonna 2013 hänen omaisuudekseen arvioitiin 7,8 miljardia dollaria.


title: Pierre Omidyar

text: Omidyar syntyi Pariisissa Ranskassa iranilaisille vanhemmille. Hänen ollessaan kuusivuotias perhe muutti Washingtoniin, Yhdysvaltoihin, mutta vanhempiensa erottua hän kasvoi eri puolilla Yhdysvaltoja, muun muassa Havaijilla. Omidyar opiskeli tietojenkäsittelyä Tuftsin yliopistossa, josta hän valmistui vuonna 1988.


title: Pierre Omidyar

text: Vuonna 1995 Omidyar perusti AuctionWebin, jonka hän nimesi kaksi vuotta myöhemmin eBayksi. Vuonna 1998 eBayn pörssimenestys kohotti hänet 31-vuotiaana miljardööriksi.


title: Pierre Omidyar

text: Omidyar on naimisissa ja hänellä on kolme lasta. Hän muutti asumaan Havaijille vuonna 2006.


title: Olaus Lauraeus

text: Olaus Olai (Olli Ollinpoika) Lauraeus (noin 1650 Kalajoki – 13. toukokuuta 1690 Oulu) oli suomalainen Oulun triviaalikoulun rehtori ja kalevalamittaa käyttänyt runoilija. Lauraeus kirjoitti runojaan latinaksi, ruotsiksi ja suomeksi.


title: Olaus Lauraeus

text: Lauraeuksen vanhemmat olivat Kalajoen nimismies Olof Sigfridsson (Olli Sipinpoika) Laurila (k. 1670) ja Sara Pettersdotter. Hän pääsi ylioppilaaksi Turussa 1668 ja opiskeli Turun akatemiassa valmistuen filosofian maisteriksi 1679.


title: Olaus Lauraeus

text: Lauraeus toimi Turun katedraalikoulun laulunopettajana (director cantus) vuodesta 1678, Turun tuomiokapitulin notaarina 1681 sekä Oulun triviaalikoulun rehtorina vuodesta 1681.


title: Olaus Lauraeus

text: Lauraeus julkaisi vuonna 1680 juhlarunon kuningatar Ulrika Eleonoran kruunajaisten johdosta ja myöhemmin Oulussa asuessaan hän laati vuonna 1686 latinankielisen logiikan oppikirjan "Enchridion logicum" koulunsa käyttöön. Lauraeus suomensi myös Ruotsin hallituksen julistuksia ja asetuksia, teki hautajais- ja valitusrunoja sekä laati muistokirjasen veljensä Gabriel Olai Lauraeuksen kuoltua 1681.


title: Olaus Lauraeus

text: Olaus Lauraeus oli naimisissa Kajaanin linnan komendantin, majuri Juhana Pietarinpoika Forsmanin tyttären Anna Forsmanin (1663–1726) kanssa. Heidän poikansa Olaus Olai Lauraeus (noin 1680–1729) toimi Euran kirkkoherrana. Olaus Lauraeuksen veljenpoika ja kasvattipoika oli Turun akatemian ensimmäinen teologian professori Gabriel Lauraeus.


title: The Kreutzer Sonata

text: The Kreutzer Sonata (myös ilman artikkelia "Kreutzer Sonata"; Isossa-Britanniassa nimike "Sonata") on Herbert Brenonin ohjaama ja käsikirjoittama yhdysvaltalainen mykkä draamaelokuva vuodelta 1915. Elokuvan pääosissa ovat Nance O’Neil, Theda Bara ja William E. Shay.


title: The Kreutzer Sonata

text: "The Kreutzer Sonata" perustuu Jacob Gordinin samannimiseen näytelmään, joka taas perustuu Leo Tolstoin pienromaaniin "Kreutzersonaatti" (1890). Näytelmän ja pienoisromaanin pohjalta Herbert Brenon laati elokuvan käsikirjoituksen. Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä.


title: The Kreutzer Sonata

text: "The Kreutzer Sonata" julkaistiin kaksi kuukautta "A Fool There Was" -elokuvan jälkeen. "A Fool There Was" -elokuvassa Theda Bara oli näytellyt ensimmäisen femme fatale -roolinsa. Bara oli myöhemmin tunnustanut, että hän ei nautinnut kuvauksista ja oli myös tyytymätön, koska Fox oli kiinnittänyt hänet toiseen vamppirooliin. Vaikka Bara ei ollutkaan tyytyväinen rooliinsa, hän sai kriitikoilta myönteiset arvostelut roolisuorituksestaan. Ilmestyessään Yhdysvaltain elokuvateattereihin 1. maaliskuuta 1915 "The Kreutzer Sonata" oli yleisömenestys. Elokuvan oletetaan olevan kadonnut.


title: The Kreutzer Sonata

text: "The Kreutzer Sonata" kertoo nuoren venäläisen ortodoksijuutalaistytön, Miriam Friedlanderin, elämästä. Miriamilla on epäonninen rakkaussuhde, jota uhkaa häpeä avioliiton ulkopuolella syntynyt lapsi. Miriamin isä taivuttaa nuorta muusikkoa, Gregor Randoria, avioliittoon Miriamin kanssa. Herra Friedlander saa miehen suostumaan rahalla, ja myöhemmin tuore aviopari muuttaa Yhdysvaltoihin, mihin heitä seuraa Miriamin perhe – muun muassa myös hänen Celia-pikkusisarensa. Celian ja Gregorin välille kehittyy rakkaussuhde, ja vaikka he yrittävät salata sen kunnolla, Miriam saa kaikesta huolimatta tietää. Pitkään kärsinyt Miriam lopulta menettää järkensä ja surmaa häijyn sisarensa, pettävän aviomiehensä ja lopuksi itsensä.


title: Oleh Bah’matjuk

text: Oleh Bah’matjuk (, s. 14. elokuuta 1974, Ivano-Frankivsk, Ivano-Frankivskin alue, Ukrainan SNT) on ukrainalainen oligarkki.


title: Oleh Bah’matjuk

text: Toukokuussa 2014 Forbes-lehden Ukrainan painos arvioi Bah’matjukin varallisuudeksi 609 miljoonaa Yhdysvaltain dollaria. Edellisvuonna toinen julkaisu oli arvioinut omaisuudeksi 1,4 miljardia dollaria.


title: Oleh Bah’matjuk

text: Suurliikemies Bah’matinjuk omaisuus on peräisin erityisesti maatalouteen liittyvistä liiketoimista. Bah’matinjukin hallitsema UkrLandFarming on vuokrannut 5 320 neliökilometrin laajuisen alueen maatalousmaata. Hänen Avantgard-yhtiönsä hallitsee Ukrainan kananmunatuotantoa ja kananmuniin pohjautuvia tuotteita. Yhtiötä on kritisoitu muun muassa epäreilusta hinnottelusta ja tuotantolaitosten (suurkanaloiden) lähistön ympäristöongelmista.


title: Kanamysiini

text: Kanamysiini ("KM, Kantrex, Kanamycin A") on aminoglykosidi ja antibiootti. Lääke oli yleisesti käytössä vuoteen 1960 tultaessa, joskin Ilmari Vartiainen esittelee sen teoksessaan uutena lääkeaineena.


title: Kanamysiini

text: Lääkeainetta on käytetty tuberkuloosin hoidossa sekä stafylokokkien, kolibakteerien aiheuttamien ja lavantauti-infektioiden hoitoon.


title: Kanamysiini

text: Lääkettä annettiin im. -ruiskeina lihaksensisäisesti. Annostus oli 1 gramma/vrk joko kerran taikka kahdesti. Tuberkulooseissa lääkettä annettiin 2-3 x/viikko.


title: Kanamysiini

text: Kanamysiinillä oli ototoksista eli kuulohermotusta ja munuaisia vahingoittavaa haittavaikutusta.


title: Kanamysiini

text: Kanamysiinin kemiallinen kaava on CHNO, moolimassa 484,499 g/mol ja CAS-numero 8063-07-8.


title: Perpetuum

text: Perpetuum on robottiaiheinen sci-fi MMORPG-peli. Se sijoittuu kaukaiselle planeetalle, jota asuttavat robotit. Perpetuum on ottanut paljon mallia EVE Online pelistä ja myös sillä on vain yksi yhtenäinen pelattava maailma kaikille maailman pelaajille sekä aikapohjainen hahmojen tasonkehitys.


title: Perpetuum

text: Pelissä ei ole kuukausimaksuja, mutta siitä tulee maksaa kertamaksu. Peli on saatavilla pelin kotisivuilta tai digijakelualusta Steamistä.


title: Perpetuum

text: Ei niin kaukaisessa tulevaisuudessa outo poikkeama avaa universumin portit ihmisille. Tämän myötä uusi teknologia, energia, informaatio ja atomin kokoiset esineet voidaan kuljettaa minne tahansa avaruudessa. Kaikista löydöistä mielenkiintoisin on maankaltainen planeetta, jossa ihmiskunta löytää uusia energianlähteitä, jotka ovat elintärkeitä sen kehitykselle. Tiellä on kuitenkin yksi este - planeettaa asuttavat synteettiset robotinkaltaiset elämänmuodot. Niiden teknologia ja resurssit ovat ihmiskunnan uuden valloituksen määränpäänä. Pelaajat voivat ottaa osaa monilla projektin osa-alueilla taistellen etulinjassa alueista, kehittäen jo rakennettua infrastruktuuria, vaihtaen hyödykkeitä ja palveluita ja jopa päättäen omat päämääränsä ja perustaen omia muita pelaajia yhdistäviä yhtiöitään.


title: Raków Częstochowa

text: Raków Częstochowa on puolalainen jalkapalloseura, joka pelaa Puolan II Ligassa toiseksi korkeimmalla sarjatasolla. Seura pohjautuu "Jediność" () -urheiluseuraan Rakówin kylästä, jossa syntyi 1500-luvulla socinolainen uskonlahko. Kylän liepeille tuli Częstochowan terästehdas ja kaupunki. Jalkapalloseura perustettiin vuonna 1912, ja sille annettiin nimi "Racovia", joka viittaa kyseisen lahkon historialliseen uskonnolliseen utopiaan paikkakunnalla, joka on nykyään Częstochowan kaupunginosa. Nimi Raków voi tarkoittaa rapua tai syöpääkin, mutta seuran lempinimenä on pidetty "Czerwono-Niebiescy" () ravun mukaisesti.


title: Raków Częstochowa

text: Joukkue on pelannut myös Puolan ylimmällä sarjatasolla neljä kautta. Paras sijoitus on vuodelta 1965 – 1966, jolloin sijoitus oli kahdeksas. Paras saavutus on Puolan cup-finaalissa 1967, jolloin joukkue hävisi Wisła Krakovalle 0–2. Juniorien Puolan mestaruus joukkueella on vuodelta 1985.


title: Raków Częstochowa

text: Joukkue on kasvattanut ja siinä on pelannut huomattavia pelaajia:


title: Uber (täsmennyssivu)

text: Uber voi viitata seuraaviin asioihin:


title: Vahva (veistos)

text: Vahva on Maarit Nissilän (s. 1952) tekemä betoniveistos, joka sijaitsee Turun Patterinhaassa Vaasantien varren puistossa. Vuonna 1987 valmistunut teos paljastettiin vuorineuvos Armas Puolimatkan 70-vuotisjuhlien yhteydessä 2. kesäkuuta 1988. Turun vanhimman lähiön Patterinhaan rakentanut Rakennustoimisto A. Puolimatka lahjoitti veistoksen Turun kaupungille. Jalustoineen 4,5 metriä korkea veistos kuvaa turkulaissyntyisen Armas Puolimatkan elämäntyötä Turun kaupungin rakentajana.


title: Hit & Miss

text: Hit & Miss on brittiläinen draamasarja, jonka on luonut monia televisio-ohjelmia käsikirjoittanut Paul Abbot. "Hit & Miss" alkoi Sky Atlantic-kanavalla 22. toukokuuta 2012 ja päättyi 22. kesäkuuta 2012. Suomessa Yle TV2 aloitti sarjan esittämisen 5. toukokuuta 2014.


title: Hit & Miss

text: Sarjan pääosassa on transsukupuolinen palkkamurhaaja Mia (Chloë Sevigny). Tapahtumat alkavat kun Mia saa tietää olevansa 11-vuotiaan pojan isä. Tämän lisäksi Mian parantumattomasti sairas entinen puoliso on nimennyt Mian myös kolmen muun lapsensa huoltajaksi. Mia muuttaa Yorkshiren maaseudulle ja ryhtyy lasten huoltajaksi ja koettaa samalla tehdä myös työnsä.


title: Hit & Miss

text: Televisio-ohjelma on saanut hyviä arvosteluja, ja etenkin Sevignyn roolisuoritusta on kehuttu. Ohjelma on saanut Metacritic-verkkosivustolla arvosanan 72/100, joka perustuu 16 arvioon.


title: Italian 1. armeija

text: Italian 1. armeija oli Italian kuninkaallisen armeijan yhtymä ensimmäisessä ja toisessa maailmansodassa.


title: Italian 1. armeija

text: Ensimmäisessä maailmansodassa armeija vastasi pitkästä rintamasta Sveitsin-Itävallan-Italian rajojen risteyksessä olleesta Stelvionsolasta Asiagontasangolle. Se kykeni torjumaan Itävalta-Unkarin joukkojen etenemisen ja myöhemmin armeijan aluetta supistettiin ja sen tehtäväksi määrättiin Trentinon rajojen ja Veronan alueen turvaaminen.


title: Italian 1. armeija

text:
Armeija perustettiin kesäkuussa 1938 rauhanajan esikuntana ja se aktivoitiin elokuussa 1939. Italian liityttyä 10. kesäkuuta 1940 toiseen maailmansotaan 1. armeija oli yksi kolmesta Umberto di Savoian komentaman Lännen armeijaryhmän armeijasta, jonka tavoitteena oli vallata Ranskalta Nizza, Savoiji ja mikäli mahdollista Rhonenlaakson itäpuoliset alueet. Armeija hyökkäsi 21. kesäkuuta yhdessä kolmiarmeijakuntaisen ja kymmendivisioonaisen 4. armeijan ja reservinä olleen seitsendivisioonainen 7. armeijan kanssa Ranskan Rivieralle tavoitteenaan Nizza. Tällöin kenraali Pietro Pintorin johtamaan armeijaan kuuluivat kenraali Francesco Bettinin II (36. ja 33. vuoristojalkaväkidivisioonat sekä 4. Alpini-divisioona), kenraali Mario Arision III (3., 4., 16. ja 20. jalkaväkidivisioonat) ja kenraali Gastone Gambaran IV armeijakunnat (5., 6., 37. ja 44. jalkaväkidivisioonat). Lisäksi armeijan alaisuuteen kuului Cacciatore delli Alpi -divisioona.
Hyökkääjiä vastassa oli kuusi Ranskan armeijan divisioonaa, jotka onnistuivat torjumaan hyökkääjän etenemisen. Hyökkäyksen tavoite jäi saavuttamatta ja joukot pysähtyivät Mentoniin. Ranskan antauduttua armeija lakkautettiin 31. heinäkuuta 1940.


title: Italian 1. armeija

text: Vuonna 1942 panssariarmeija Afrikan vetäytyessä El Alameinin toisen taistelun jälkeen sekä liittoutuneiden noustua maihin Pohjois-Afrikassa marsalkka Erwin Rommel oli pakotettu yhteen historian pisimmistä vetäytymisistä. Hän veti joukkonsa Egyptin ja Libyan raja-alueen läntiseltä aavikolta ja ryhmitti ne uudelleen ranskalaisten valmistamalle Mareth-linjalle Etelä-Tunisiaan. Tällöin Rommel otti komentoonsa vastaperustetun armeijaryhmä Afrikan luovuttaen saksalais-italialaisen panssariarmeijan komennon kenraali Giovanni Messelle. Armeija nimettiin 23. helmikuuta 1943 Italian 1. armeijaksi komentajanaan Messe.


title: Italian 1. armeija

text: Messen komennossa armeija osallistui Rommelin yritykseen saada aikaan läpimurto Tunisiassa. Armeija hyökkäsi Medenineen, jonka puolustuksesta vastasi Montgomeryn 8. armeija. Taistelussa 1. armeija kärsi tappion useista yrityksistään huolimatta. Brittijoukkojen aloitettua 20. maaliskuuta hyökkäyksen, jonka tavoitteena oli Gabes 1. armeijan huoltosatama. Hyökkäys saatiin kuitenkin torjuttua. Brittijoukot saivat läpimurron 26. maaliskuuta, minkä jälkeen akselivaltain joukot aloittivat vetäytymisen viivyttäen. Toukokuun lopulla liittoutuneiden joukot saivat haltuunsa loput Pohjois-Afrikasta ja 270000 akselivaltain sotilasta joutui sotavankeuteen heidän mukanaan Italian 1. armeija, joka antautui 13. toukokuuta 1943 briteille.


title: Italian 1. armeija

text: Armeijankomentajina olivat:


title: Derek Dorsett

text: Derek Dorsett (s. 20. joulukuuta 1986 Kindersley, Saskatchewan) on kanadalainen ammattilaisuransa lopettanut jääkiekkoilija. Dorsett pelasi kymmenen kautta ja yli 500 ottelua NHL-liigassa edustaen Columbus Blue Jacketsia, New York Rangersia ja Vancouver Canucksia. Dorsettin ura päättyi 30-vuotiaana kaularankavammaan.


title: Derek Dorsett

text: Dorsett pelasi vuosina 2004–2007 juniorijoukkue Medicine Hat Tigersissa, joka pelaa WHL-liigaa. NHL-debyyttinsä hän teki kaudella , ja ensimmäinen maali syntyi ottelussa Vancouver Canucksia vastaan 21. lokakuuta 2008.


title: Derek Dorsett

text: Työsulun aikana kaudella Dorsett pelasi neljä ottelua itävaltalaisessa EC Red Bull Salzburgissa, saaden yhden syöttöpisteen. NHL:n vaihtojen takarajalla 3. huhtikuuta 2013 Blue Jackets vaihtoi Dorsettin, Derick Brassardin, John Mooren ja kuudennen kierroksen varauksen New York Rangersiin, josta vaihdossa tuli Marián Gáborík, Blake Parlett ja Steven Delisle. Kesäkuussa 2014 hän siirtyi Vancouver Canucksiin.


title: Derek Dorsett

text: Dorsett loukkaantui vakavasti kaudella ja ehti pelata kaudella vain 14 ottelua. Hänen saamansa kaularankavamma uusiutui seuraavalla kaudella, minkä johdosta Dorsettin oli lopetettava pelaajauransa.


title: Lana Gogoberidze

text: Lana Gogoberidze (, ; 13. lokakuuta 1928 Tbilisi) on georgialainen elokuvaohjaaja ja käsikirjoittaja.


title: Lana Gogoberidze

text: Lana Gogoberidzen äiti Nina (Nutsu) Gogoberidze oli folkloristi, elokuvaohjaaja ja käsikirjoittaja. Äiti pidätettiin vuonna 1937 ja hän vietti kaksikymmentä vuotta Stalinin vankileireillä. Paikalliseen puoluejohtoon kuuluneiden sukulaisten kasvattama Lana valmistui Tbilisin yliopistosta vuonna 1951 ja väitteli filologian kandidaatiksi vuonna 1954. Vuonna 1959 hän valmistui Neuvostoliiton elokuvakoulusta VGIK:istä.


title: Lana Gogoberidze

text: Gogoberdizen esikoisohjaus oli georgialaisista naisista kertova episodielokuva "Erti tsis kveš" (ven. "Pod odnim nebom", 1961). Vuonna 1965 hän ohjasi Nodar Dumbadzen teokseen perustuvan sota-ajan kuvauksen "Me vkhedav mzes" ("Ja vižu solntse"). Elokuvat "Peristsvaleba" ("Rubeži", 1970) ja "Roktsa akvavda nuši" ("Kogda zatsvjol mindal", 1973) käsittelevät yksilön ja yhteiskunnan moraalisia ongelmia. Niistä jälkimmäinen sai yleisliittolaisen elokuvafestivaalin palkinnon. Gogoberidzen tunnetuin elokuva on naisen asemaa neuvostoyhteiskunnassa käsittelevä "Henkilökohtaisia kysymyksiä" ("Ramodemine interviu pirad sakitkhebze", ven. "Neskolko intervju po litšnim voprosam", 1979). Kriitikoiden ylistämä elokuva sai yleisliittolaisen elokuvafestivaalin pääpalkinnon ja Neuvostoliiton valtionpalkinnon vuonna 1980. Gogoberidzen viimeinen elokuva oli stalinismin kuvaus "Valssi Petšorajoella" ("Valsi Petšoraze", ven. "Vals na Petšore", 1992). Hän on ohjannut myös useita dokumenttielokuvia.


title: Lana Gogoberidze

text: Ohjaaja liittyi NKP:hen vuonna 1965. Vuosina 1975–1988 hän työskenteli Rustavelin teatteri-instituutissa elokuvaohjauksen opettajana. Vuonna 1979 hän sai Georgian SNT:n kansantaiteilijan arvonimen. 1990-luvulla Gogoberidze valittiin Georgian parlamenttiin ja vuonna 1999 hänet nimitettiin maan edustajaksi Euroopan neuvostoon.


title: Italian 2. armeija

text: Italian 2. armeija oli Italian kuninkaallisen armeijan yhtymä ensimmäisessä ja toisessa maailmansodassa.


title: Italian 2. armeija

text: Ensimmäisessä maailmansodassa armeijankomentajina olivat kenraalit Pietro Frugoni ja Luigi Capello (1916–1917).


title: Italian 2. armeija

text: Armeija perustettiin kesäkuussa 1938 rauhanajan esikuntana ja se aktivoitiin elokuussa 1939. Se osallistui Jugoslavian valtaukseen huhtikuussa 1941, minkä jälkeen armeija oli Italiaan liitettyjen osien Länsi-Slovenian ja Dalmatin rannikon miehitysjoukkona.


title: Italian 2. armeija

text: Yhtymä nimettiin 9. toukokuuta 1942 Slovenia-Dalmatian alue-esikunnaksi, jolloin sen vastuulle tulivat partisaanien torjunta Länsi-Kroatiassa, Dalmatiassa ja Herzegovinassa. Yhtymän nimeksi palasi 2. armeija 15. toukokuuta 1943, kun 17 armeijan divisioonaa kieltäytyi liittymästä saksalaisiin joukkoihin Italian antauduttua. Saksalaisiin ja kroaatteihin liittymät joukot siirtyivät partisaaneiksi tai siirtyivät Italiaan.


title: Italian 2. armeija

text: Armeijankomentajina olivat:


title: Lisää nollegee

text: Lisää nollegee on Mac Buenon & DJ Tatcin 14. maaliskuuta 2014 julkaistu EP. Sen julkaisi 3rd Rail Music.


title: Italian 3. armeija

text: Italian 3. armeija oli Italian kuninkaallisen armeijan yhtymä toisessa maailmansodassa.


title: Italian 3. armeija

text: Armeija perustettiin 6. kesäkuuta 1940 ja sen vastuulla olivat Etelä-Italian, Sisilian ja Sardinian varuskuntiin sijoitetut joukot. Armeija lakkautettiin 20. joulukuuta 1940.


title: Italian 3. armeija

text: Armeijankomentajana oli sen olemassa olon ajan armeijankenraali Carlo Geloso..


title: Italian 4. armeija

text: Italian 4. armeija oli Italian kuninkaallisen armeijan yhtymä toisessa maailmansodassa.


title: Italian 4. armeija

text: Armeija perustettiin kesäkuussa 1938 rauhan ajan esikunta ja se aktivoitiin elokuussa 1939 4. armeijan esikuntana. Se otti Italian julistettua 10. kesäkuuta 1940 sodan Ranskalle ja Yhdistyneelle kuningaskunnalle Ranskan Rivieran valtaukseen. Se hyökkäsi Alppien yli St. Bernardin solan läpi, mutta armeija epäonnistui tavoitteidensa saavuttamisessa. Se pysähtyi Ranskan rajalinnakkeiden eteen. Ranskan antauduttua armeijan esikunta siirtyi Mentoniin, josta se johti Ranskan Italian haltuun jääneen alueen miehitystä.


title: Italian 4. armeija

text:
Armeija osallistui 11. marraskuuta 1942 operaatio Antoniin eli Saksan johtamaan Vichyn Ranskan miehitykseen. Italian antauduttua syyskuussa 1943 Saksan joukot riisuivat pääosan armeijasta aseista ja siirtivät heidän sotavankeina Saksaan.
Armeijankomentajina olivat:


title: V-raketti

text: V-raketti tarkoittaa natsi-Saksassa toisen maailmansodan aikana kostoaseeksi kehitettyjä V-ohjuksia.


title: Luettelo valtionpäämiesten valtiovierailuista Britanniaan kuningatar Elisabet II:n hallitsijakauden aikana

text: Tämä on luettelo valtionpäämiesten valtiovierailuista Britanniaan kuningatar Elisabet II:n hallitsijakauden aikana.


title: Italian 5. armeija

text: Italian 5. armeija oli Italian kuninkaallisen armeijan yhtymä toisessa maailmansodassa.


title: Italian 5. armeija

text: Armeija perustettiin 7. syyskuuta 1939 Libyassa komentajanaan armeijankenraali () Italo Gariboldi. Puolustettuaan Kyrenaikaa ja siirryttyään Tripoliin armeija lakkautettiin 16. helmikuuta 1941, joilloin se sulautettiin Pohjois-Afrikan esikuntaan.


title: Italian 5. armeija

text: Armeija perustettiin 15. huhtikuuta 1941 uudelleen valvomaan Benghazin ja Tunisian rajan välistä rannikkoaluetta päällikkönään armeijankenraali Mario Caracciolo di Feroleto. Se kuitenkin lakkautettiin jo puoli vuotta myöhemmin 5. syyskuuta.


title: Italian 5. armeija

text: Armeija perustettiin uudelleen 10. huhtikuuta 1942 Florencessa, jolloin se vastasi Toscanan ja Sardinian rannikoiden puolustuksesta, päällikkönään armeijankenraali Mario Caracciolo di Feroleto. Se sai tehtäväkseen marraskuussa 1942 vallata Korsikan. Italian antauduttua syyskuussa 1943 saksalaiset riisuivat armeijan aseista ja siirsivät sen henkilöstön sotavankeuteen.


title: Marjanen

text: Marjanen on suomalainen sukunimi, joka on muun muassa seuraavilla henkilöillä:


title: Pere

text: Pere voi tarkoittaa seuraavia:


title: The Devil’s Daughter

text: The Devil’s Daughter on vuonna 1915 ensi-iltansa saanut Frank Powellin ohjaama yhdysvaltalainen mykkä draamaelokuva, jonka pääosia näyttelevät Theda Bara ja Paul Doucet.


title: The Devil’s Daughter

text: "The Devil’s Daughter" perustuu Gabriele D’Annunzion romaaniin "La Gioconda" (1899) ja Joseph H. Trantin samannimiseen näytelmään (1902), joiden pohjalta Garfield Thompson laati elokuvan käsikirjoituksen. Eleonora Duse oli näytellyt alkuperäisessä teatterituotannossa, joka oli saanut ensi-iltansa New Yorkissa 4. marraskuuta 1902. Gabriele D’Annunzio oli valinnut Theda Baran elokuvan pääosaan jo ennen kuin D’Annunzio oli myynyt romaaninsa elokuvaoikeuksia Foxille.


title: The Devil’s Daughter

text: Elokuvan tuotanto- ja jakeluyhtiönä toimi Fox Film Corporation, ja se kuvattiin työnimillä "The Vampire" ja "La Gioconda" Foxin studioilla New Jerseyn Fort Leessä ja Floridan St. Augustinessa. "The Devil’s Daughter" sai Yhdysvaltain ensi-iltansa 16. kesäkuuta 1915. Elokuvan oletetaan olevan nykyisin kadonnut.


title: The Devil’s Daughter

text: Kun Gioconda Diantin rakastaja hylkää hänet, Gioconda vannoo kostoa tuhoamalla muiden miesten elämät. Gioconda tapaa kuuluisan kuvanveistäjä Lucio Settalan, joka kysyy häntä poseraamaan hänelle. Gioconda suostuu, mutta hänen tavoitteenaan on tuhota hänet. Gioconda lumoaa taiteilijan niin, että tämä unohtaa Silvia-vaimonsa, Beata-tyttärensä ja jopa työnsä. Kun Gioconda uhittelee Silviaa ottamaan aviomiehensä takaisin, epätoivoinen taiteilija ampuu itsensä, mihin Lucio ei kuitenkaan kuole. Vaikka Silvia hoitaa aviomiehensä kuntoon, Lucio pian palaa Giocondan viettelemäksi. Kun Silvia ja Gioconda myöhemmin riitelevät, Gioconda yrittää tuhota Lucion veistoksen, joka kuitenkin säästyy kaaduttuaan Silvian päälle. Silvia vammautuu tästä pysyvästi. Tämän takia Lucion mielenterveys kärsii, ja hänestä tulee raivopäinen mielipuoli. Myöhemmin kostostaan sekaisin oleva Gioconda menettää järkensä.


title: Movement

text: Movement voi tarkoittaa ainakin seuraavia:


title: Kromihydroksidi

text: Kromihydroksidi (Cr(OH)) on kromi- ja hydroksidi-ionien muodostama epäorgaaninen ioniyhdiste. Eräissä lähteissä kromihydroksidia pidetään kromi(III)oksidin hydratoituneena eli vesipitoisena oksidina.


title: Kromihydroksidi

text: Kromihydroksidia muodostuu sinertävänvihreänä geelimäisenä veteenliukenemattomana sakkana Cr-yhdisteiden, kuten kromi(III)sulfaatin ja emästen välisellä reaktiolla. Hydrioksidista tunnetaan myös hydraatteja, joissa kideveden määrä vaihtelee.


title: Kromihydroksidi

text: Happoemäsluonteeltaan kromihydroksidi on amfolyyttinen aine eli se voi toimia sekä happona että emäksenä. Hapot liuottavat kromihydroksidia, jolloin muodostuu Cr-ioneja ja emäsylimäärä liuottaa kromihydroksidia, jolloin muodostuu kompleksinen heksahydroksokromaatti((III)ioni eli kromiitti-ioni [Cr((OH)].


title: Kromihydroksidi

text: Kromihydroksidia voidaan käyttää vihreänä väriaineena ja muiden kromiyhdisteiden valmistamiseen.


title: We Are One (Ole Ola)

text: We Are One (Ole Ola) on yhdysvaltalaisräppäri Pitbullin kappale One Love, One Rhythm – The 2014 FIFA World Cup Official Album-albumilta. Kappale sisältää myös yhdysvaltalaisartisti Jennifer Lopezin ja brasilialaislaulaja Claudia Leitten esittämiä sanoja. Kappaleen sanoittivat Pitbull, Thomas Troelsen, Lopez, Leitte, Daniel Murcia, Sia Furler, Lukasz "Dr. Luke" Gottwald, Henry "Cirkut" Walter sekä Nadir Khayat, kun taas tuotannosta vastasivat Gottwald, Walter ja Troelsen.


title: We Are One (Ole Ola)

text: Helmikuussa 2014 Pitbull, Leitte ja Lopez kuvasivat kappaleen musiikkivideon Fort Lauderdalessä, Floridassa. Video julkaistiin 16. toukokuuta.


title: We Are One (Ole Ola)

text: Digitaalinen latausDigitaalinen lataus — remix


title: Theofanes Continuatus

text: Theofanes Continuatus (; myös Scriptores post Theophanem, "Theofaneen jälkeen tulleet kirjoittajat") oli latinankielinen nimi Bysantin keisarikunnan historiaa käsittelevälle kirjakokoelmalle, joka on säilynyt 1000-luvulta (Vat. gr. 167 manuscript). Kokoelma käsittää Bysantin keisarien elämäkerrat vuosilta 813–961. Nimi ”Theofaneen seuraajat” viittaa siihen, että nämä tuntemattomien henkilöiden laatimat teokset jatkavat pyhän Theofaneen kirjoittamaa kronikkaa, joka kattoi vuodet 285–813. Kokoelma käsittää neljä kirjaa, joiden tyyli poikkeaa Theofaneen teksteistä.


title: Luca Dallago

text: Luca Dallago (s. 3. marraskuuta 1991) on itävaltalainen alamäkiluistelija. Dallago on sijoittunut lajin MM-sarjassa parhaimmillaan neljänneksi vuonna 2014.


title: Luca Dallago

text: Hän aloitti lajin vuonna 2012. Nuorempana Dallago on pelannut jääkiekkoa kotikaupunkinsa Grazin joukkueessa. Hän rakensi isoveljensä ja ystävänsä kanssa Grazin läheiseen metsään kesällä 2013 puusta tehdyn harjoitteluradan, josta kuvattu video on noussut YouTube-hitiksi. Hänen isoveljensä Marco on myös alamäkiluistelija ja lajin vuoden 2014 maailmanmestari. Marco Dallago houkutteli Lucan mukaan alamäkiluistelun pariin.


title: Luca Dallago

text: Pituutta Luca Dallagolla on 173 senttimetriä ja painoa 68 kiloa. Joulukuussa 2015 hän voitti Riders Cupin kilpailun kotimaassaan. Hän on parhaimmillaan sijoittunut Red Bull Crashed Ice-kilpailussa ensimmäiseksi Jyväskylässä 2018.


title: Dar um Jeito (We Will Find a Way)

text: Dar um Jeito (We Will Find a Way) on Carlos Santanan ja Wyclef Jeanin kappale, jolla vierailee myös ruotsalaistuottaja/muusikko Avicii sekä brasilialaislaulaja Alexandre Pires. Kappale on osa FIFA World Cup 2014-kilpailun One Love, One Rhythm-albumia ja sen julkaisi Sony Music Entertainment Brasil digitaalisesti ladattavana 29. huhtikuuta 2014. Sitä tullaan käyttämään kilpailun anthem-kappaleena. Kappaleen nimi "Dar um Jeito" on portugalin kieltä ja se tarkoittaa keinoa välttää esteitä ja mahdottomuuksia. Kappale on saavuttanut tähän mennessä Belgian Flanderin singlelistan 16.- ja Wallonian 17. sijan sekä Espanjan singlelistan 49. sijan.


title: Cameron Naasz

text: Cameron Naasz (s. 12. lokakuuta 1989) on yhdysvaltalainen alamäkiluistelija. Hän on lajin kaksinkertainen maailmanmestari (2016, 2017) ja sen lisäksi voittanut kaksi pronssia (2013, 2014). Naasz aloitti jääkiekon harrastamisen viisivuotiaana ja voitti osavaltion alemman tason juniorimestaruuden vuonna 2008. Ensimmäisen kilpailunsa Red Bull Crashed Icessä hän kilpaili vuonna 2012 Saint Paulissa, kotiosavaltiossaan Minnesotassa. Naaszista tuli MM-sarjan ensimmäinen yhdysvaltalainen osakilpailuvoittaja, kun hän voitti Lausannen osakilpailun vuonna 2013. Hän on saavuttanut sarjassa urallaan tammikuuhun 2016 mennessä kuusi voittoa.


title: Cameron Naasz

text: Tammikuussa 2015 hän voitti uuden maailmancupiin kuuluvan Riders Cupin osakilpailun Yhdysvalloissa.


title: Heroes (Sabatonin albumi)

text: Heroes on ruotsalaisen power metal -yhtyeen Sabatonin seitsemäs studioalbumi. Se julkaistiin 16. toukokuuta 2014. "Heroes" on ensimmäinen albumi, jossa ovat mukana kitaristit Chris Rörland ja Thobbe Englund sekä rumpali Hannes van Dahl. Albumin tuotti Peter Tägtgren Abyss-studiolta. Kansitaiteen on tehnyt Péter Sallai ja kuvat on ottanut Ryan Garrison. Ensimmäinen single "To Hell and Back" julkaistiin 28. maaliskuuta 2014 digitaalisena. Toinen single "Resist and Bite" julkaistiin myös digitaalisena 2. toukokuuta 2014. Kappaleesta ”To Hell And Back” tehtiin myös musiikkivideo, jonka ohjasi Owe Lingvall ja tuotti Bengt Larvia.


title: Heroes (Sabatonin albumi)

text: Albumi nousi julkaisuviikollaan Suomen virallisen listan sijalle 2.


title: Heroes (Sabatonin albumi)

text: Kaikki kappaleet on kirjoittanut Joakim Brodén.


title: Bengaluru FC

text: Bengaluru Football Club on heinäkuussa 2013 perustettu intialainen jalkapalloseura Bangaloresta, Karnatakasta. Joukkue pelaa Intian korkeimmalla sarjatasolla I-Leaguessa. Bengaluru FC on yhteistyössä Mumbai Tiger FC:n kanssa yksi niistä seuroista, joiden ei ole tarvinnut ansaita paikkaansa pääsarjassa pelaamalla, vaan ne on perustamisensa jälkeen hyväksytty suoraan liigaan maksua vastaan. Uuden seuran perustaminen tuli ajankohtaiseksi tammikuussa 2013 Mumbai Tigersien epäonnistuttua lunastamaan paikkaa I-Leaguesta ja haluttiin luoda yhteistyöseura, jonka kanssa myös portti pääsarjaan olisi auki. Joukkueen taival pääsarjassa alkoi hyvin, sillä jo ensimmäisellä kaudella Bengaluru kruunattiin mestariksi valmentajanasa Ashley Westwoodin johdolla.


title: Ulsterin uudisasutus

text: Ulsterin uudisasutus () tarkoittaa protestanttisten englantilaisten ja skotlantilaisten uudisasukkaiden järjestelmällistä asuttamista Irlannin Ulsterin provinssiin 1600-luvun alussa kuningas Jaakko I:n hallitessa Englantia. Uudisasukkaat sijoitettiin pääasiassa maille, jotka oli takavarikoitu kapinallisiksi ryhtyneiltä irlantilaisilta päälliköiltä. Tarkoituksena oli saada Irlantiin suuri Englannille uskollinen väestönosa, mikä tekisi saaren alistamisen Englannin valtaan helpommaksi. 1600-luvun alussa tehdyn uudisasutuksen seuraukset näkyvät edelleen Pohjois-Irlannin väestöjakaumassa.


title: Ulsterin uudisasutus

text: Englannin kruunun ohjaamasta asuttamisesta käytetään englanninkielistä termiä "plantation", ’istuttaminen’.


title: Ulsterin uudisasutus

text: Irlanti oli 1500-luvun jälkipuoliskolla kapinoinut useasti Englannin valtaa vastaan. Englannin hovissa tajuttiin vähitellen, että pelkkä kapinoiden sotilaallinen tukahduttaminen ei riittäisi, vaan Irlantiin pitäisi saada kruunulle uskollisia asukkaita. Englannista oli lähetetty uudisasukkaita Irlantiin jo 1100-luvun normannivalloituksesta lähtien, mutta heidän jälkeläisensä olivat vähitellen omaksuneet irlantilaisten tavat ja asettuneet tukemaan kapinoita sen sijaan että olisivat pysyneet uskollisina kruunulle. Kysymys irlantilaisten lojaaliudesta tuli entistä hankalammaksi 1500-luvulla, jolloin Englannissa toteutettiin uskonpuhdistus, mutta Irlanti jäi katoliseksi. Monia irlantilaisia kirkonmiehiä ja muita merkkihenkilöitä pakeni mantereelle katolisiin maihin, mistä käsin englantilaiset pelkäsivät heidän ohjailevan kotimaansa mielialoja entistäkin englantilaisvastaisemmiksi.


title: Ulsterin uudisasutus

text: Ensimmäinen laajamittainen uudisasutushanke käynnistettiin Desmondin kapinan jälkeen 1580-luvulla Munsterissa, jossa kruunu takavarikoi yli 100 000 hehtaaria kapinajohtajille kuuluneita maita. Niille oli tarkoitus asuttaa noin 8 000 uudisasukasta, mutta suunnitelma epäonnistui, osin siksi että maanjako oli altista keinottelulle ja monet maita hankkineet eivät aikoneetkaan muuttaa Irlantiin. Munsteriin asettui vain noin 1 500 uudisasukasta, joista pääosa lisäksi pakeni yhdeksänvuotisen sodan aikana.


title: Ulsterin uudisasutus

text: Ulsterin alueelle oli jo 1500-luvun aikana alkanut oma-aloitteisesti muuttaa uudisasukkaita läheisestä Skotlannista. Lisäksi 1570-luvun alussa sinne oli yritetty perustaa kruunun ohjauksessa pieniä siirtokuntia, mutta nämä hankkeet olivat kaatuneet irlantilaisten vihamieliseen vastarintaan. Kun Hugh O’Neillin johtama kapina oli 1600-luvun alussa saatu kukistettua, päätettiin Ulsterin alueella käynnistää paljon laajamittaisempi uudisasutus. Sen käynnistämistä edisti ”jaarlien pakona” tunnettu tapahtuma: syyskuussa 1607 armahduksen saanut O’Neill ja joukko häntä tukeneita Ulsterin mahtimiehiä yllättäen pakeni laivalla Irlannista. Vaikka paon syyt olivat epäselvät, siihen osallistuneet voitiin julistaa kruunun vihollisiksi ja heidän maansa takavarikoitiin. Irlannin käskynhaltija Sir Arthur Chichester sai laatia suunnitelman rajoitetusta uudisasukkaiden sijoittamisesta näille maille. Viimeisen yllykkeen laajamittaisen uudisasutuksen käynnistämiselle antoi Cahir O’Doherty -nimisen paikallisen päällikön johtama pieni kapina vuonna 1608. Sen jälkeen Jaakko I:n neuvonantajat, muun muassa John Davies ja Francis Drake, saivat kuninkaan vakuuttumaan suunniteltua radikaalimman asutusohjelman tarpeellisuudesta.


title: Ulsterin uudisasutus

text: Uudisasutusta koskeneet säädökset hyväksyttiin Englannin parlamentissa vuonna 1609. Asutukseen käytettäisiin sekä kapinajohtajilta takavarikoituja alueita että muita irlantilaisille kuuluneita maita. Kaikkiaan tarkoitukseen varattua maata oli noin 200 000 hehtaaria. Asutuksen kohteiksi valittiin kuusi Ulsterin yhdeksästä kreivikunnasta. Ulkopuolelle jäivät ainoastaan Antrim, Down ja Monaghan. Niihin ei tarvinnut suunnata ohjattua uudisasutusta, koska Downiin ja Antrimiin suuntautui muutenkin voimakas muuttovirta Skotlannista (eivätkä ne sitä paitsi olleet kuuluneet kapinapäälliköiltä takavarikoituihin läänityksiin) ja Monaghania taas oli uudisasutettu jo 1590-luvulla.


title: Ulsterin uudisasutus

text: Asutuspolitiikka toimi siten, että halukkaille ”istuttajille” annettiin 2 000 eekkeriä (810 hehtaaria) viljelykelpoista sekä heidän haluamansa määrä ei-viljelykelpoista maata. Hieman pienempiä maa-alueita jaettiin myös muille ryhmille, kuten ansioituneina pidetyille irlantilaisille. Uusien maanomistajien piti kolmen vuoden kuluessa asuttaa mailleen 24 miespuolista uudisasukasta tuhatta eekkeriä kohden sekä rakentaa sinne linna tai jokin vaatimattomampi puolustusrakennelma. Irlantilainen väestö piti ajaa mailta kokonaan pois. Kaikkien maata vastaanottavien piti vannoa uskollisuudenvala kruunulle ja tunnustaa protestanttista uskoa. He eivät saaneet ottaa mailleen irlantilaisia maanvuokraajia, ja heidän odotettiin kykenevän puolustautumaan mahdollisia kapinoita vastaan. Tarkoituksena oli varmistaa, että uudisasukkaat eivät pitkälläkään aikavälillä sulautuisi irlantilaiseen kantaväestöön. Ulsterin uudisasutus onnistui aiempia Irlannin asutushankkeita paremmin, koska nyt jaettaville maille saatiin houkuteltua sekä maanomistajia, maanvuokraajia että maatyöläisiä Englannista ja Skotlannista. Pääosa uudisasukkaista tuli Skotlannin alamailta. Monet heistä olivat presbyteerejä, mutta heidän ei sallittu perustaa omaa kirkkoaan Irlantiin ennen 1640-lukua. Hallitseva asema annettiin anglikaaniselle Irlannin kirkolle ("Church of Ireland").


title: Ulsterin uudisasutus

text: Uudisasutusta ei saatu toteutettua aivan alkuperäisten suunnitelmien mukaan ja varsinkin kolmen vuoden aikaraja jaettavien maiden asuttamiselle osoittautui epärealistiseksi. Pääomien keräämiseksi asutuksen edistämiseen kaksitoista Lontoon Cityn ammattikuntaa muodosti vuonna 1609 ”The Honourable The Irish Society” -nimisen yhteisen organisaation, joka sai toimiluvan vastata uudisasutuksesta huomattavia luonnonrikkauksia käsittäneellä Derryn ja Colerainen välisellä alueella eli niin sanotulla O’Cahanin maalla. Hanke osoittautui kannattavaksi sijoittajille, mutta asutus alueella ei toteutunut aivan kruunun toivomalla tavalla, sillä sääntöjen vastaisesti irlantilaisten talonpoikien sallittiin jäädä entisille mailleen vuokralaisiksi. Cityn edustajille vuonna 1613 annetussa valtakirjassa määrättiin muuttamaan Derryn historiallinen nimi muotoon "Londonderry", viittauksena Lontooseen.


title: Ulsterin uudisasutus

text: Irlantilainen kantaväestö suhtautui ymmärrettävästi Ulsterin uudisasuttamiseen vihamielisesti. Vuosina 1613–1615 kokoontui kuningas Jaakko I:n pitkän tauon jälkeen koolle kutsuma Irlannin parlamentti, jonka toivottiin symbolisesti siunaavan uudisasutuspolitiikan. Asutetuille alueille perustettiin riittävästi uusia vaalipiirejä, jotta parlamentin molempiin kamareihin saatiin ainakin niukka protestanttinen enemmistö. Parlamentti hyväksyikin asutuspolitiikan, mutta katolisia sortavaa uskonnollista lainsäädäntöä ei lopulta ajettu läpi yhteiskuntarauhan säilyttämiseksi. Irlannin parlamenttia ei tämän jälkeen kutsuttu uudelleen koolle ennen vuotta 1633.


title: Ulsterin uudisasutus

text: Ulsterista tuli vähitellen englantilais- ja skotlantilaistaustaisen maanomistajaluokan hallitsema. Monista tavallisista uudisasukkaista tuli vapaita talonpoikia, kun taas Ulsterin katolinen irlantilainen talonpoikaisväestö jäi maanvuokraajiksi tai joutui siirtymään syrjäisten ja huonosti tuottavien maiden viljelyyn. Ulsterin väestörakenne poikkesi tämän jälkeen ratkaisevalla tavalla muusta Irlannista. 1640-luvun alkuun mennessä Ulsterissa asui noin 40 000 protestanttista asukasta. Ulsterin uudisasukkaat joutuivat tilapäisesti pakenemaan 1640-luvun kapinoiden aikana, mutta he palasivat Oliver Cromwellin valloitettua Irlannin takaisin 1650-luvulla. Protestantit muodostuivat Ulsterin alueella väestön enemmistöksi 1700-luvun aikana.


title: Ulsterin uudisasutus

text: Perinteisen näkemyksen mukaan protestanttien asuttaminen Ulsteriin 1600-luvulla loi pohjan sille irlantilaisten jakautumiselle, joka johti Pohjois-Irlannin erottamiseen muusta Irlannista vuonna 1921. Pohjois-Irlannin nykyisen uskonnollisen jaon ja Jaakko I:n asutuspolitiikan välillä ei kuitenkaan ole suoraviivaista yhteyttä, sillä protestanttien osuus on jo vuosisatojen ajan ollut suurin nimenomaan Antrimin ja Downin alueilla, joihin ei kohdistunut kruunun ohjaamaa uudisasuttamista, ja toisaalta asutusohjelman kohteina olleista kreivikunnista Donegal ei edes päätynyt osaksi Pohjois-Irlantia. Samaan aikaan ohjatun uudisasuttamisen kanssa tapahtuneella skottien spontaanilla muutolla Ulsteriin saattoikin olla suurempi merkitys lopputuloksen kannalta.


title: Mohammedan SC

text: Mohammedan Sporting Club on vuonna 1891 perustettu intialainen jalkapalloseura Kalkuttasta, Bengalista. Joukkue perustettiin alun perin nimellä Jubilee Club vuonna 1887, kunnes kahden nimenvaihdon jälkeen seuran nimi päätyi nykyiseen muotoonsa vuonna 1891. Mohammedan SC pelaa Intian korkeimmalla sarjatasolla I-Leaguessa. Historiansa aikana seura ei ole menestynyt liigatasolla, mutta erilaisista cup-kilpailuista se on voittanut Durand Cupin kahdesti (1941, 2013), Federation Cupin kahdesti (1983, 1984), IFA Shieldin kuudesti (1936, 1941, 1942, 1957, 1971, 2014), Rovers Cupin kuudesti (1940, 1956, 1959, 1980, 1984, 1987) sekä Aga Khan Gold Cupin kerran (1960).


title: Rangdajied United FC

text: Rangdajied United Football Club on vuonna 1987 perustettu intialainen jalkapalloseura Shillongsta, Meghalayasta. Joukkue perustettiin alun perin nimellä Ar-Hima Football Club, mutta nykyiseen muotoonsa nimi muuttui kaudelle 2012-2013. Kaudella 2012-2013 RUFC voitti Intian toiseksi korkeimman sarjatason, I-League 2nd Divisionin, mestaruuden ja voiton ansiosta nousi korkeimmalle sarjatasolle, I-Leagueen.


title: Suomi–Ruotsi-jalkapallomaaottelu 1911

text: Suomi–Ruotsi -jalkapallomaaottelu, joka pelattiin Helsingissä Eläintarhan kentällä sunnuntaina 22. lokakuuta 1911 oli Suomen jalkapallomaajoukkueen kaikkien aikojen ensimmäinen virallinen maaottelu. Se päättyi Ruotsin voittoon maalein 5–2. Ottelusta käytettiin aluksi nimitystä "liitto-ottelu", maaotteluna siitä alettiin puhumaan vasta myöhemmin.


title: Suomi–Ruotsi-jalkapallomaaottelu 1911

text: Suomalaista jalkapalloa hallinnoiva kattojärjestö Suomen Palloliitto (SPL) oli perustettu toukokuussa 1907. Kansainvälisen jalkapalloliiton FIFA:n jäseneksi se hyväksyttiin kesäkuussa 1908. SPL olisi ollut valmis aloittamaan maaottelut heti perustamisensa jälkeen syksyllä 1907, mutta niitä ei päästy järjestämään, koska ilmoitus FIFA:n väliaikaisesta jäsenyydestä saatiin vasta marraskuussa. Virallisen FIFA-jäsenyyden jälkeen oli tarkoitus pelata maaottelu Ruotsia vastaan kesällä 1908. Ruotsiin kuitenkin kantautui huhuja Suomessa raivonneesta kolera-epidemiasta, jonka vuoksi Lontoon olympialaisiin valmistautuneet ruotsalaiset kieltäytyivät saapumasta maahan.


title: Suomi–Ruotsi-jalkapallomaaottelu 1911

text: Talvella 1909 myös jääpalloa hallinnoineet Suomen ja Ruotsin jalkapalloliitot ajautuivat riitaan Tukholman Pohjoismaisissa kisoissa käydyn jääpallon finaaliottelun vuoksi. Ne katkaisivat suhteensa käytännössä lähes kokonaan seuraavan kahden vuoden ajaksi. Kiista syntyi, kun ruotsalaiset kokosivat turnauksen finaalia varten kokonaan uuden ja paremman joukkueen, jota suomalaiset taas pitivät epäreiluna menettelynä. Näin ollen 23. toukokuuta 1909 suunniteltu jalkapallomaaottelu peruuntui. Otteluun yritettiin tämän jälkeen saada vastustajaa Pietarissa asuvista englantilaisista, mutta he eivät olleet halukkaita matkustamaan Helsinkiin, koska paikallinen krikettikausi oli tuolloin jo alkanut. Tämän jälkeen SPL järjesti helsinkiläisille seurajoukkueille joitakin otteluja venäläisiä joukkueita vastaan ja tarkoitus oli kohdata myös vastustajia Englannista, Virosta ja Latviasta. Nämä ottelut eivät kuitenkaan eri syistä toteutuneet ennen kuin syksyllä 1911, jolloin Venäjälle matkalla ollut englantilainen English Wanderers pelasi yhden ottelun myös Helsingissä.


title: Suomi–Ruotsi-jalkapallomaaottelu 1911

text: Vuoden 1911 alussa Ruotsin jalkapalloliitto oli halukas tekemään sovinnon ja maaottelua suunniteltiin loppukesäksi tai alkusyksyksi. Sen järjestäminen kuitenkin siirtyi lopulta lokakuulle asti. Kuun puolivälissä Ruotsin jalkapalloliitolta saapui kirje, jonka mukaan matkaan lähetettäväksi tarkoitettu joukkue ei pystynytkään saapumaan paikalle yhden pelaajan estymisen vuoksi. Lisäksi yhtä ruotsalaispelaajaa ei Venäjän Tukholman pääkonsuli suostunut päästämään Venäjän suuriruhtinaskunnan alueelle, koska hän oli ilmeisesti juutalainen. Lopulta Ruotsista saapui Helsinkiin varajoukkue, joka koostui yhtä pelaajaa lukuun ottamatta IFK Uppsalan pelaajista. IFK Uppsala oli kaksi viikkoa aikaisemmin pelannut Ruotsin mestaruuskilpailun finaalissa, jonka se hävisi AIK:lle. Aluksi varajoukkueeksi suunniteltiin tukholmalaisista pelaajista koottua yhdistelmää, mutta sen arveltiin olevan liian kova vastustaja suomalaisille.


title: Suomi–Ruotsi-jalkapallomaaottelu 1911

text: Otteluun nimetty Suomen joukkue koostui kokonaan helsinkiläisseurojen pelaajista. Sen valitsijana toimi Palloliton hallituksen jäsen Kaarlo Soinio, joka otti joukkueeseen mukaan myös itsensä. Lisäksi Soinio kirjoitti ottelusta raportit Helsingin Sanomiin sekä Suomen Urheilulehteen. Jälkimmäisen julkaiseman raportin mukaan Suomen joukkue ei ollut paras mahdollinen, vaan ainakin hyökkäykseen olisi löytynyt parempia pelaajia, jotka kuitenkin kieltäytyivät tulemasta mukaan. Suomi pelasi ottelun ilman valmentajaa.Ottelu alkoi Eläintarhan urheilukentällä kello 13.30. Sen tuomarina oli Palloliiton hallituksen entinen jäsen Arvo Eerikäinen, joka myöhemmin samana syksynä voitti Suomen mestaruuden HJK:n riveissä. Urheilulehden raportoinnin mukaan hän oli tasapuolinen. Ruotsi pelasi ottelun perinteisessä sinikeltaisessa asussaa, kun taas Suomi esiintyi tuohon aikaan urheilukilpailuissa käyttämässään punaisessa paidassa ja mustissa housuissa. Suomen paidassa oli leijonavaakuna. Kotijoukkue aloitti ottelun hyvin ja Suomi siirtyikin viidessä minuutissa jo 2–0-johtoon ainoan maaottelunsa pelanneiden Uno Lindbäckin ja Paul Jeriman maaleilla. Heistä Jerima, joka tunnettiin myös sukunimellä Jefimoff, oli aikanaan Suomen mestaruuksia voittanut pikajuoksija. Suomen maalien jälkeen ote siirtyi odotetusti ruotsalaisille ja he onnistuivatkin kaventamaan ottelun vielä ensimmäisen jakson aikana. Toisella puoliajalla Ruotsi ratkaisi ottelun neljällä maalillaan, joista kaksi syntyi viimeisen neljän minuutin aikana suomalaisten väsyessä.


title: Suomi–Ruotsi-jalkapallomaaottelu 1911

text: Suomen Urheilulehti kehui kotijoukkueen pelaajista lähinnä maalivahti Gustaf Holmströmiä, mutta myös Suomen puolustusta ja hyökkäyksen laitapelaajia luonnehdittiin "kelvolliseksi". Muita hyökkääjiä sen sijaan moitittiin yksipuolisuudesta ja huonosta taktisesta osaamisesta. Urheilulehden mukaan ruotsalaiset olivat muutoinkin taidoissaan ja taktiikassaan selvästi Suomen joukkuetta edellä. Huonon esityksen syyksi todettiin myös viikkoa aikaisemmin pelatut SM-ottelut, joiden johdosta Suomen pelaajat olivat väsyneitä ja kärsivät jopa loukkaantumisista. Tuohon aikaan jalkapallossa ei tunnettu vaihtopelaajia. Ruotsin joukkueesta lehti nosti erityisesti esille laitapelaajat Gunnar Pleijelin ja Karl Perssonin. Ottelua moitittiin yleisesti hidastempoiseksi, jota Urheilulehden mukaan myös ruotsalaiset olivat ihmetelleet. Suomen Palloliitto järjesti ottelun jälkeen juhlatilaisuuden Operakällaren-ravintolassa, joka sijaitsi Helsingin Ruotsalaisen teatterin tiloissa. Illallisen aikana ruotsalaisille luovutettiin muistoksi Palloliiton kunniamerkit.


title: Indiana Jones and the Temple of Doom (videopeli)

text:
Indiana Jones and the Temple of Doom on vuonna 1985 julkaistu kolikkopeli, joka perustuu elokuvaan Indiana Jones ja tuomion temppeli.
Pelistä on julkaistu versio myös useille muille alustoille kuten Amstrad CPC, Commodore 64, NES ja ZX Spectrum.


text: Peli on toimintapeli, jossa tavoitteena on vapauttaa vangitut lapset ja paeta temppelistä, kuten elokuvassa. Peli sisältää viisi erilaista kenttää.


title: Seksuaalisuuden historia

text: Seksuaalisuuden historia () on ranskalaisen filosofin ja tieteenhistorioitsijan Michael Foucaultin vuosina 1976–1984 kirjoittama ihmisen seksuaalisuutta käsittelevän tutkimuksen aloitus. Tutkimus jäi kesken hänen kuollessaan.


title: Seksuaalisuuden historia

text: Suomenkielinen käännös jaetaan kolmeen osaan, jotka ovat "Tiedontahto" ("La volonté de savoir", 1976), "Nautintojen käyttö" ("L’usage des plaisirs", 1984) ja "Huoli itsestä" ("Le souci de soi", 1984). Kirjan ensimmäisessä osassa Foucault pohtii seksuaalisuuden ja vallan suhdetta, sekä seksuaalisuuden sidosta moraaliin. Osiossa käsitellään myös kielen säätelyä seksuaalisuudesta puhuttaessa. Osiot "Nautintojen käyttö" ja "Huoli itsestä" puolestaan käyttävät lähteenä antiikin Kreikan filosofien elämäntapaoppeja. Kahdessa viimeisessä luvussa käsitellään muun muassa moraalia, seksuaalipolitiikkaa, erotiikkaa ja rakkautta.


title: Seksuaalisuuden historia

text: Foucault painottaa kirjassaan ruumista, ja näin myös seksuaalisuutta, vallankäytön välineenä.


title: Bangalore Football Stadium

text: Bangalore Football Stadium on intialainen jalkapallostadion Bangaloressa, Karnatakan osavaltiossa. Sen rakentaminen aloitettiin vuonna 1967 ja se valmistui käyttöön neljä vuotta myöhemmin; vuonna 1971. Suurimpana käyttäjänä stadionilla on Intien pääsarjassa I-Leaguessa pelaava Bengaluru FC, mutta myös alemmalla sarjatasolla nykyisin pelaava Hindustan Aeronautics Limited S.C. pelaa kotiottelunsa stadionilla. Alun perin stadionin kapasitettii oli 10 000-40 000 katsojaa, mutta kaudesta 2013-2014 alkaen stadionin järjestelyjä muutettiin siten, että yleisökapasiteetiksi muodostui 8 400. Kausi 2013-2014 jäänee myös viimeiseksi kaudeksi jolloin stadion on käytössä, sillä samalle paikalle on tarkoitus rakentaa uusi stadion vuonna 2017 Intiassa pelattavia alle 17-vuotiaiden MM-kisoja varten.


title: Sinne ainiaaksi jään

text: Sinne ainiaaksi jään on suomalaisen iskelmälaulaja Arja Havakan vuonna 1995 julkaistu, toinen studioalbumi.


title: Duler Stadium

text: Duler Stadium on intialainen jalkapallostadion Mapusassa, Goan osavaltiossa. Vuonna 2009 stadionin nimeksi oli tarkoitus muuttaa "Kingfisher Stadium", mutta aikomus vesittyi sponsoreiden vastustukseen. Stadionia remontoitiin vuonna 2012 kentän uusimalla nurmipinta. Neljä Intian pääsrajassa, I-Leaguessa, pelaavaa seuraa pelaa kotiottelunsa Duler Stadiumilla. Nämä seurat ovat Churchill Brothers Sports Club, Dempo Sports Club, Salgaocar SC ja Sporting Clube de Goa.


title: Danziginlahden taistelu

text: Danziginlahden taistelu () tapahtui 1. syyskuuta 1939 Puolan offensiivin alussa, kun Puolan laivaston alukset joutuivat Saksan ilmavoimien koneiden hyökkäyksen kohteeksi Gdańskinlahdella (siihen aikaan Danziginlahdella). Taistelu oli yksi ensimmäisiä taisteluita, jossa laivaston yksiköt joutuivat puolustamaan itseään ilmahyökkäyksiltä.


title: Danziginlahden taistelu

text: Puolan toisen tasavallan laivasto oli lähinnä valmistautunut turvaamaan yhteydet Ranskaan mahdollisessa Neuvostoliiton kanssa syntyneessä kriisissä. Hyökkäävän osapuolen ollessa Saksa ja pääsyn Itämerelle estyessä, kolme neljästä Puolan laivaston modernista hävittäjästä vetäytyisi Itämereltä Iso-Britanniaan Peking-suunnitelman mukaisesti. Jäljelle jäänyt laivasto, jonka muodostaisivat miinalaiva, hävittäjä, viisi sukellusvenettä ja joukko pienempiä aluksia tekisivät kaksi laivasto-operaatiota, joiden tarkoituksena oli häiritä Saksan laivaston liikehdintää Danziginlahdella sekä Saksan ja Itä-Preussin välisiä kuljetuksia. Kaikki sukellusveneet siirrettiin operaatioalueiltaan eteläiseltä Itämereltä Operaatio Worekiin upottamaan niin monta saksalaisalusta kuin mahdollista.


title: Danziginlahden taistelu

text: Jäljelle jääneet pinta-alukset siirrettiin Gdynian laivastotukikohdasta Helin niemimaalle, jossa niiden tuli aloittaa niin kutsuttu operaatio Rurka, jossa laskettiin miinasulku Helin niemimaan ja Danzigin välille estämään vihollisalusten pääsy alueelle.


title: Danziginlahden taistelu

text: Illan hämärtyessä puolalaiset sota-alukset lähtivät Gdyniasta lahden toisella rannalla sijaitsevaan Heliin, josta ne aloittivat miinanlaskun. Osastoon kuuluivat hävittäjä "Wicher", miinalaiva "Gryf", miinanraivaajat "Jaskółka", "Czapla", "Żuraw", "Czajka", "Rybitwa" ja "Mewa" sekä tykkiveneet "Komendant Piłsudski" ja "Generał Haller".


title: Danziginlahden taistelu

text: Danziginlahdella osaston kimppuun hyökkäsi 33 Saksan ilmavoimien pommikonetta, enimmäkseen Junkers Ju 87B Stuka -syöksypommittajia. Ilmahyökkäys oli pääosin tulokseton ja puolalaisalukset kärsivät vain vähäisiä vaurioita. Osaston tärkein alus "Gryf", jolla oli kannellaan 300 miinaa säilyi vahingoittumattomana.


title: Danziginlahden taistelu

text: Mutta pian noin kello 18.00 ensimmäisen torjutun ilmahyökkäyksen jälkeen saksalaiset pommittajat palasivat. Yhtään osumaa aluksiin ei saatu, mutta ne vaurioituivat lähelle osuneista pommeista ja konekivääritulesta, pääosin "Gryf" ja "Mewa". "Gryfin" päällikkö komentaja Stefan Kwiatkowski kaatui konekivääritulessa ja aluksen peräsin jumiutui. Aluksen komentajuuden ottanut perämies komentajaluutnantti Wiktor Łomidze pelkäsi lastina olevien miinojen olevan uhka alukselle ja pommin osuessa räjähtävän heti. Tästä syystä hän määräsi kaikki miinat pudotettavaksi mereen.


title: Danziginlahden taistelu

text: Torjuttuaan useita ilmahyökkäyksiä osasto saapui Heliin. Mutta "Gryfin" hävitettyä miinansa ja aluksen vaurioiduttua, operaatio Rurka oli peruttava. Ainoastaan hävittäjä "Wicher" ei saanut käskyä operaation peruuntumisesta ja se meni suoraan operaatioalueelleen suojaamaan miinanlaskua. Yöllä komentajakapteeni Stefan de Waldenin komentama "Wicher" havaitsi kaksi Saksan laivaston hävittäjää ja myöhemmin virheellisesti kevyeksi risteilijäksi tunnistetun aluksen, mutta ei hyökännyt ollakseen paljastamatta operaatiota.


title: Danziginlahden taistelu

text: Palattuaan Helin niemimaalle molemmilta suurilta aluksilta poistettiin suurin osa kalustosta ja ne toimivat ilmatorjunta-alustoina Helin laivastotukikohdassa.


title: Piikit ja pillerit

text: Piikit ja pillerit: Suoraa puhetta dopingista on Erkki Vettenniemen kirja dopingista vuodelta 2009. Pamfletin julkaisi Teos Teesi-sarjassaan.


title: Suomen huutokauppakeisari

text: Suomen huutokauppakeisari on suomalainen televisiosarja, jossa seurataan Uuraisten Hirvaskankaalla sijaitsevan huutokaupan arkea. Palkittu ohjelma on ollut yksi Nelosen katsotuimmista ohjelmista 2010-luvulla.


title: Suomen huutokauppakeisari

text: Ohjelman päärooleissa nähdään pariskunta Aki ja Heli Palsanmäki, jotka etsivät joka jaksossa viikon aikana ympäri Suomea jokaisen viikon perjantaina eteenpäin huutokaupattavia tavaroita. Heidän apulaisenaan toimii Markku Saukko, joka tarpeen vaatiessa korjaa tai huoltaa kaikenlaisia huutokauppaan liittyviä asioita.


title: Suomen huutokauppakeisari

text: Ohjelman toisella kaudella nähtiin myös Kirsi Nisonen, joka hoiti pääkaupunkiseudulla tehtävät ostot. Kolmannesta kaudesta alkaen ohjelmassa tavaroita ovat kaupanneet myös julkisuudesta tunnetut ihmiset.


title: Suomen huutokauppakeisari

text: Sarjan kaksi ensimmäistä kautta esitettiin Jimillä, minkä jälkeen esityskanavaksi vaihtui Nelonen.


title: Suomen huutokauppakeisari

text: Toisen kauden jälkeen järjestettiin äänestys siitä, pitäisikö sarjan jatkua. Jatkoa luvattiin, jos ohjelman Facebook-sivu saa 30 000 tykkäystä. Määrä tuli täyteen kymmenessä päivässä.


title: Suomen huutokauppakeisari

text: Syksyllä 2018 Palsanmäet muuttivat yhdeksäksi viikoksi Fuengirolaan Espanjaan, jossa kuvattiin ohjelman seuraavan tuotantokauden jaksoja.


title: Suomen huutokauppakeisari

text: Uuraisilla sijaitsevan huutokauppahallin perusti Aki Palsanmäen isä Lauri Palsanmäki 1980-luvun lopulla. Lauri kuoli vuonna 2006, jonka jälkeen Aki jatkoi toimintaa yhdessä vaimonsa Helin kanssa.


title: Suomen huutokauppakeisari

text: Aki Palsanmäki palkittiin vuonna 2015 Kultaisella Venlalla vuoden 2014 yleisön suosikkiesiintyjänä. Vuonna 2015 sarja sai yleisön suosikkiohjelman Kultainen Venla -palkinnon.


title: Suomen huutokauppakeisari

text: 13 = Spesiaalijakso